text:
1Jacobqa uyarirqanmi Labanpa wawankunaq rimasqanta, paykunan nirqanku: –Jacobmi hap'in taytanchispa lliw kaqninta, taytanchispa kaqninwantaq kay hinata qhapaqyaykun, nispa. 2Jacobqa repararqanmi Labanta, hinan rikurqan manaña ñawpaq hinañachu paypaq kapusqanta. 3Chaymi Señor Diosqa Jacobta nirqan: –Kutipuy tayta-mamaykiq hallp'anta, aylluykiqta, ñoqataq qanwan kasaq, nispa. 4Hinan Jacobqa Raquelta Leatawan waqyachimurqan ovejankunaq kasqan campoman, 5hinaspanmi paykunata nirqan: –Taytaykichistan manaña ñawpa hinachu ñoqapaq kasqanta rikuni, taytaypa Diosninmi ichaqa ñoqawan kashallanqapuni. 6Qankunan yachankichis tukuy kallpaywan taytaykichista servisqayta, 7paytaq ichaqa q'otuwarqan, hinaspa sapa kutilla pagoytapas cambiarqan, Diosmi ichaqa payta hark'arqan mana allinta ruwawananmanta. 8Paymi kay hinata niwarqan: Alqakunan pagoyki kanqa, nispa, chaymi llapa cabra alqata wacharqan. Nillarqantaq kay hinata: Wachu-wachu colorniyoqkunan pagoyki kanqa, nispa, chaymi llapa cabra wachu-wachu colorniyoqkunata wacharqan. 9Ahinatan Diosqa taytaykichispa uywankunata qechurqan, hinaspa ñoqaman qowarqan. 10Uywakuna urwakusqan tiempon mosqoypi rikurqani, chinakunata urwaq orqokunan kasqa wachu-wachu colorniyoq, alqakuna ch'eqchikuna ima. 11Diospa angelnintaq mosqoypi niwarqan: Jacob, nispa. Ñoqataq nirqani: ¿Kaypin kashani? nispa. 12Paytaq niwarqan: Qhawariy, hinaspa rikunki chinakunata urwaq llapa orqokuna wachu-wachu colorniyoqkuna, alqakuna, ch'eqchikuna kasqanta, ñoqan rikuni Labanpa imaymanata qanta ruwasqanta. 13Ñoqan Betelpi rikhuriqniyki Dios kani, chaypin rumita aceitewan hich'aykurqanki, chaypin prometekuwarqankipas. Kunanqa puririy, hinaspa kay hallp'amanta lloqsipullayña, nacesqayki hallp'amantaq kutipuy, nispa. 14Raquelwan Leawantaq kutichirqanku: –Taytaykuq wasinpiqa manan ima herenciaykupas kanñachu. 15Wak warmikunata hinañan rikuwankupas. Ñoqaykumanta chaskikusqan precioykutapas llapantañan tukurqapun. 16Taytaykumanta Diospa qechusqan lliw qhapaq kayqa ñoqanchispan wawanchiskunaqpiwan. Chay hinaqa, ruway imatachus Diospa nisqasuykita, nispa. 17Hinan Jacobqa wakichikuspa churinkunata warminkunata camellokunaman sillaykachirqan, 18Canaán suyupi tiyaq taytan Isaacpaman kutipunanpaq, hinaspataq ñanta puririrqanku llapan uywantin Padan-arampi tukuy tarisqankunantin. 19Labanqa ovejankunata rutuqmi rirqan, Raqueltaq chaykama taytanpa idolonkunata suwakamurqan. 20Chay hinatan Jacobqa q'oturqan Aram runa Labanta, ripunanta mana willakuspa. 21Lliw imaymanakunantinmi ayqerqan. Puririspataq Eufrates mayuta chimparqan, hinaspan Galaad orqo-orqo cheqasman rirqan. 22Kinsakaq p'unchaypitaq Labanqa yacharqan Jacobpa ayqekusqanta. 23Hinaqtinmi Labanqa ayllunkunata pusarikuspa Jacobpa qhepanta rirqan qanchis p'unchay puriytaña, hinaspan Galaad orqo-orqoman ayparqan. 24Diostaq ichaqa mosqoypi chay tuta Aram runa Labanman rikhurispa nirqan: –Paqtataq Jacobta k'arak simiwan rimapayawaq, nispa. 25Labanqa Galaad orqo-orqomanmi Jacobman ayparqan, chaypin Jacobqa karpakurqan, chayllapitaqmi Labanpas ayllunkunawan karpakurqan. 26Hinan Labanqa Jacobta nirqan: –¿Imatan kayta ruwanki? ¿Imaraykutaq q'otuwarqanki? Ususiykunatapas awqa-tinkuypi hap'isqata hina apamuspayki. 27¿Imaraykutaq ayqekunaykipaq pakakurqanki, hinaspa q'otuwarqanki, manataq willawarqankichu? Ñoqaqa qanta kusisqa, takiwan, tinyawan, arpawan kacharparimuykiman karqan. 28Manan nietoykunallatapas ususiykunallatapas much'aykachiwarqankichu. Chaytaqa mana yuyayniyoq hinan ruwanki. 29Makiypin kashan qankunata mana allinta ruwarqonaypaq, ichaqa taytaykiq Diosninmi tuta niwan: Paqtataq Jacobta k'arak simiwan rimapayawaq, nispa. 30Taytaykiq wasinman sonqoyki aysakuqtin ripunki chayqa, ¿imapaqtaq diosniykunata suwakamuwarqanki? nispa. 31Jacobtaq Labanta nirqan: –Manchakurqanin, ususiykikunata qechuwanaykipaqmi yuyarqani. 32Mayqenpichus diosniykikunata tarinki chayqa, ama kawsachunchu. Wawqenchiskuna rikushaqtin reqsikapuy kaqniyki hap'isqayta, hinaspa apakapuy, nispa. Jacobqa manan yacharqanchu Raquelpa chaykunata suwakamusqanta. 33Labanmi haykurqan Jacobpa karpanta, Leaq karpanta, iskaynin warmi kamachiq karpankunatawan, manataq idolokunata tarirqanchu. Leaq karpanmanta lloqsispataq Raquelpa karpanta haykurqan. 34Raquelqa idolokunata hap'ispa churaykurqan camelloq monturan ukhuman, hinaspan chaykuna patapi tiyaykurqan. Labantaq karpata lliwta maskharqan, manataq idolokunata tarirqanchu. 35Raqueltaq taytanta nirqan: –Taytáy, ama phiñarqokunkichu qayllaykipi mana sayarisqayrayku, killaywanmi kashani, nispa. Labanqa maskhaykurqanmi idolokunata, manataq tarirqanchu. 36Hinan Jacobqa phiñasqa Labanta phiñarirqan: –¿Iman huchay? ¿Imapin huchallikuni sinchi phiñasqa qatipamuwanaykipaq? 37Tukuy imaymanaytan maskhanki, ¿imatataq tarinki qanpa kaqniykikunata? Wawqeykunaq wawqeykikunaq ñawpaqenpi churaykuy, hinaspa mayqenninchistapas huchachawasun. 38Kay iskay chunka watan qanwan karqani, ovejaykikunapas cabraykikunapas manan hayk'aqpas sullurqanchu, manan ñoqapas huk borregollaykitapas mikhurqanichu. 39Phiña animalkunaq hap'isqantapas manan hayk'aqpas apamurqaykichu, ñoqan sayachipurqayki, p'unchayña tutaña suwaq apasqanmantapas pagachikuwarqankin. 40P'unchaymi ruphay kankawarqan, tutataq chiri atiwarqan, manan puñuypas chayawarqanchu. 41Chay hinan iskay chunka watantin wasiykipi karqani. Chunka tawayoq watan servirqayki iskaynin ususiykirayku, soqta watataq uywaykirayku, pagoytapas sapa kutillan cambiarqanki. 42Taytaypa Diosninchus, Abrahampa Diosnin, Isaacpa Manchakunan mana ñoqawanchu kanman karqan chayqa, lliwta qechuspan mana imayoqta kacharpariwankiman karqan, ichaqa Diosmi rikurqan muchusqayta llank'asqaytapas, chaymi ch'isi tuta k'amirqasunki, nispa. 43Labantaq Jacobta nirqan: –Ususiykikunaqa ususiykunan, churiykikunapas churiykunan, ovejaykikunapas ovejaykunan, lliw ima hayk'a rikusqaykipas ñoqaqmi. Manan imanaymanpaschu kay ususiykunata, wawakunatapas. 44Chay hinaqa, kunan qanwan ñoqawan rimanakusun, chaytaq iskayninchismanta willakuq kachun, nispa. 45Hinaqtinmi Jacobqa rumita hoqarispa saywata sayachirqan. 46Hinaspan wawqenkunata nirqan: –Rumita pallamuychis, nispa. Hinan rumita pallaspa soqyata tawqarqanku, hinaspan chaypi mikhurqanku chay soqya tawqa qayllapi. 47Labanmi suticharqan Jegar Sahadutata, Jacobtaq suticharqan Galaadta. 48Labanmi nirqan: –Kay soqya tawqaqa kunan iskayninchismanta willakuqmi, nispa. Chaymi Galaad sutichasqa karqan. 49Hinallataq Mizpa sutichasqa karqan, nirqanmi: –Qantawan ñoqatawan Señor Diosqa qhawawasun, t'aqarinakuqtinchis. 50Ususiykunata ñak'arichinki, otaq ususiykuna patamanta huk warmikunayoq kanki chayqa, manaña pipas qhawaqninchis kanchu chaypas, Diosmi iskayninchismanta rimariqqa kashan, nispa. 51Labanqa nillarqantaq Jacobta: –Kayqa kay soqya tawqa, kayqa kay saywa rumi qanwan ñoqawan churasqanchis. 52Kaykuna willakuq kachun: Qanpas ñoqapas aman kay rumi soqyata, rumi saywata pasasunchu mana allinta ruwanakunanchispaq. 53Mana chayqa abueloyki Abrahampa Diosnin, abueloy Nacorpa Diosnin, mayqenninchistapas huchachawasun, nispa. Jacobtaq jurarqan Isaac taytanpa Manchakunan sutipi. 54Hinaspanmi Jacobqa sacrificiokunata Diosman orqopi haywarqan, hinaspataq wawqenkunata waqyarqan chayta mikhunankupaq. Chaymi mikhurqanku, chay tutataq orqopi puñurqanku. 55Tutamantataq Labanqa sayarirqan, hinaspan nietonkunata ususinkunata much'aykuspa samincharqan. Hinamantataq puririspa tiyananman kutipurqan.
Copyright
Learn More


c: text/html

text:
Jonathan Winters
Jonathan Harshman Winters III sutiyuq runaqa, icha Jonathan Winters (11 ñiqin ayamarq'a killapi 1925 watapi paqarisqa Bellbrook llaqtapi – 11 ñiqin ayriway killapi 2013 watapi wañusqa Montecito (California) llaqtapi) huk Hukllachasqa Amirika Suyukuna mama llaqtap aranway pukllaqmi.
Kaypipas qhaway[llamk'apuy | pukyuta llamk'apuy]
Kuyu walltay (Hukllachasqa Amirika Suyukuna)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Jonathan Winters.

robotstxt: allowed

filter: keep


text:
Perú Mama llaqtapi UNICEFpa yanapakuyninmanta t’aqa
UNICEF sutiyuq huñuchasqaqa qhari irqikunapa, warmi irqikunapa, wayna sipaschakunapa kaqninkuna riqsichiqtaq, amachaqtaq. UNICEFqa Naciones Unidas sutiyuq llapan mama llaqtakunapa huñuchasqanmi. UNICEF huñuchasqaqa kay pachapi qhari irqikunapas, warmi irqikunapas allin kawsaypi allin chaninchasqa kanankupaqmi llamk’an; chaypi wawakunaqa paqarinankutaq wiñanankutaq qhali, mana unquyniyuq, mana chiqnisqataq mana sarunchasqataq.
UNICEF huñusqaqa 1948 watamantapacha Perú Mama llaqtapi qhawarparinakuypas wakcha kaypas chinkananpaqmi llamk’an. Chay llamk’asqanwanmi waranqa waranqa wawakunapa wiñariynin ñit’iq mana allin kawsaykunata chinkachiyta maskan Perú Mama llaqtapi. Wawakunapa kaqninmanta hatun rimanakuypi yuyaychakusqakunatam Mama llaqtakunapi chawpikaq ruranananpaq tukuchiyta maskan. Chayraykutaqmi Perú Mama llaqtamanta UNICEFqa 2002 watapi aymuray killapi Nueva York llaqtapi chay Plan Nacional de Acción por la Infancia – PNAI 2002-2010 sutiyuq ruranakunata huk hatun karay huñunakuyman chayachirqan.
UNICEF huñuchasqaqa kay Perú Mama llaqtapi sapa 5 watapaqmi yanapakuypi llamk’anankunata qhawarin. Chayraykutaqmi UNICEFpa kunan qhipa yanapakuyninqa 2006 watamanta 2010 watakama qhawarisqa kachkan. Chay llamk’aykunaqa iskay ruraykunapi t’aqasqam tarikun:
Irqikunapa kaqninkunamanta yuyaychakuypas sayapakuypas. Kay mama llaqtapiqa irqikunapa kaqninkuna ama qunqasqa kananpaq kaqtaq, sarunchakuymanta amachasqa kananpaq qullqi kananta maskan.
Irqikunapa kaqninkuna mama llaqtapa suyunkunapipas hunt’akunanpaq kallpachan. Kay t’aqa llamk’aywanmi mama llaqtapa suyunkunapipas irqikunapa kaqninkuna yupaychasqa kananpaq kikin llaqtakunapa rurasqanta kallpachan. Kay t’aqasqa llamk’ayqa wakin anti llaqtakunapipas, yunka llaqtakunapipas rurakuchkanmi, imaraykuchus chay llaqtakunapiqa hukkunalla qhawarisqa karqan, pisi kallpayuqkunataq qhawarparisqa tarikurqan chayrayku. Suyukunapiqa irqikunapa kaqninkuna qunqarisqapuni, kaqtaq paykunapa kaqninkunaqa qunqarisqa kasqanrayku.
Kay t’aqa llamk’ayqa huk t’aqachakunapiraqmi phatmakullantaq:
Irqikunapa wañuymanta qispiyninwan qhali wiñayninwan: UNICEFqa mama llaqtapa rurasqantam yanapan wawakuna paqarispa ama pisi llasayniyuq kananpaq, ama yarqaypi wiñananpaq, kallpachakuq mikhuykuna wawakunapi ama pisinanpaq, wachakuq mamakuna ama wañunanpaq, chayraq paqariq wawakuna ama wañunanpaq, hukkunapaq imam UNICEFqa yanapakun. Chaykunapaqmi kallpachakunpas yanapakunpas huk huñusqakunawan wawakunarayku kaykunapi llamk’ayta: wawakunaman hunt’asqa mikhuy aypachiypi, unquykunamanta amachaypi, ch’uya kawsayninkupi kaqtaq ayllunkupipas huch’uy llaqtankupipas munasqa wayllusqa kanankupaq.
Irqikunapa qallariy yachaynin allin chaninchasqataq warmi irqikunapuni ama qunqariytaq: UNICEFqa huk yanapaqninkunantinmi yachachiqkunapa llamk’asqan aswan allin kananta watun, kaqtaq qhawarillantaq mama llaqta wawakuna yachananpaq mana imatapas mich’akunanpaq pitapas ama qunqaspa, wawakuna imanraykupas mana qhawarparisqa kananpaq, kaqtaq yachay wasiman riyta tukunanpaqpas. Wawakunaqa yachay wasimanta chiqap yachayniyuq lluqsinanku, kaqtaq kay pacha kawsaypi ima sasachakuykunatapas wasapanankupaq.
Wawakunapa kaqnin amachay: UNICEF huñuchasqaqa qhawarillantaqmi imaraykutaq wawakunapa kaqninkuna sarunchasqapuni kasqantapas, chay kaqninkuna mana hunt’akusqantapas. Chaymantapas, kallpachanmi kay mama llaqtapi llapan Ministeriokuna rimanakuspa wawakunapa kaqninkuna hunt’akunanpaq; qhawarillantaqmi wawakunarayku llamk’aq llapan huñusqakuna ruranankuta hunt’ananta, ima mana allinkunamantapas wawakuna uyarisqa kanankupaq, kaqtaq wawakunapa llapan kaqninkuna amachasqa kananpaqpas, qhari irqipas warmi irqipas kaq qhawarisqa kananpaq.
VIH-SIDA wañuchikuq unquy irqikunantin: rimapayaspa yanapaymanpas, VIH unquyniyuqkunata tarispapas UNICEFqa llapallanta amachakunantapas hampikunantapas maskan, chayraykum wayna sipaschakunapas, chichu warmikunapas, qharinkupas kay unquymantaqa qhawarisqapuni kananku. Kaqllataqmi, kay VIH unquyqa ama aswan huk runatawanpas hap’inanpaq yanapakun, chayraykum kay mana allinmanta amachakuyqa llapan runaman chayanan, chayhinallataq tayta mamapas qhawarisqa kanan chay unquy wawankunaman ama k’askananpaq. Wawakunapas kay VIH-SIDA unquyniyuq chichu warmikunapas rikusqa kanankupaqmi llamk’an. Yachay wasikunapipas hatun llaqtanpipas VIH-SIDA unquyniyuq wayna sipastapas, irqichakunatapas ama chiqninankupaq, ama qhawarparinankupaqmi UNICEFqa llamk’allantaq. Qhawarillataqmi yuyaychakuykunapas, kamachikuykunapas, chay mana allinkunamanta amachakuykunapas, kay VIH unquyniyuq wakcha wawakunapas, ayllunkunapas, hampinakuymanpas kikin mama llaqtamanta kanantapuni.


text:
Imaynam warmakunapa kawsakuyninku
Iskay chunka hukniyuq sigluman, 2,013 watamanmi Perú suyunchik chayachkan kimsa chunka Millonesman aypaq llaqta runakunawan. Sapa pachak peruanukunamantam, kimsa chunka qanchisniyuq manaraq chunka pusaqniyuq watankuman aypankuchu. Sapa pachak peruanumantam., chunka iskayniyuq manaraq pichqa watankuman aypankuchu..
Aswan achka runakunam hatun llaqtakunapi tiyanku. 2,013 watapiqqa, sapa pachak peruanukunamantas qanchischunka tawayuq hatun llaqtakunapi tiyanqaku, campumanta karupiña. Kay hatun llaqtakunamanmi aswan achka runakuna ripunku andino hinallataq amazónico indigenakuna. Kay hatun llaqtakunaman ripukuymi qallarirqa unay wata ñawpaqraq, aswan achkam ripukurqaku 1, 980 watapi, suyunchikpi wañuchinakuypi tarikuptinchik.
Kay watakunapiqa aswan allinñam Perú suyunchikpi warmakuna kachkanku. Chaytam qawarinchik, pisi niqña warmakuna wañuptinku, wiksayuq mamakuna controlasqa kaptinku hinallataq yanapasqa wachakuptinku, warmakunapas aswan achkañam educación primariaman aypanku. Ichaqa kachkanraqmi sasachakuykuna, chayqa chay desnutrisqa anemiayuq warmakuna, hinallataqmi qawarinchik pisi warmakunalla educación inicialman hinalltaq secundariaman aypasqankuta, escuelaman riqkunapas manam allintachu yachayta atinku, kanraqmi mana allin qawarisqa, maqasqa warmi qari warmakuna.
Gobierno nisqanman hinaqa, 2,010 watapim 7.6% peruanukuna sinchi wakcha karqaku. Gobiernom maskachkan 2,016 watapaq, sapa pachak peruanukunamanta pichqallaña sinchi wakcha kanankuta.
Perú suyunchikpim tukuy niraq llaqtakuna kanchik, mama siminchikkunapas achkam, wakinninchikmi kaqniuyuq kanchik wakinninchikñataq wakcha kanchik; sapa llaqtam yuyayniyuq, yachayniyuq kanchik. Chaymi sapa regionpi qawarinanchik imayna llaqta runakuna kawsakusqankuta, manam hukllachu Perú suyunchikpi kawasayninchik..
Qawaykusun imaynatam warmakuna, wayna sipaskuna campupi kawsakuchkanku, hinallataq hatun llaqtakunapi tiyakuqkunapas:
Datukuna
(2009 a menos que se indique lo contario)
-
Haykataq warmakuna kanku (manaraq chunka pusaqniyuq watayuqkuna) : 10,6millones
-
Haykataq manaraq pichqa watayuq wawakuna wañunku: Sapa waranqa kawsaq naciqkunamantam iskay chunka hukniyuq wañunku.
-
Mana allin llasayniyuqkuna: 4%
-
(Hayka warmakunataq primariata yukunku) (2007) 83%
-
Haykataq chuya yakuyuq kanku ( 2008): 82%
-
Haykataq allin ruwasqa saneamientuyuq kanku (2008) : 68%
-
Llamkaq warmakuna (qari warmi warmakuna, pichqa watankumanta, chunka yawayuq watankukama, 2007) :34%
-
Haykataq nacisqankumanta inscripcionniyuq kanku (manaraq pichqa watayuqkuna, 2007) : 93%
-
Huk watayuq warmi qari wawakuna, DPT3 nisqawan amachasqa: 93%
-
Huk watayuq warmi qari warmakuna, sarampionmanta amachasqa: 91%


text:
1Benjamín ayllupin huk respetasqa qhapaq runa karqan Cis sutiyoq, taytantaq Abiel karqan, ñawpa taytankunataq Zeror, Becorat, Afiapiwan. 2Cispa churintaqmi karqan Saúl sutiyoq hatunkaray sumaq k'acha wayna, pay hinaqa manan pillapas Israel runakuna ukhupi karqanchu, llapan runatapunin hatun-kayninpi altonmanta qhawaykuq. 3Cispa china asnonkunan chinkarqorqan, hinan payqa churin Saulta nirqan: –Wawáy, phaway huk kamachita pusarikuspa asnonchiskunata maskhaq, nispa. 4Saultaq puririrqan Efrainpa orqon-orqonta, chaymantataq Salisa hap'iyninta rirqanku. Manapuni chaypipas kaqtintaq, Saalim hap'iyman rirqanku. Chaypipas manapuni tarispan Benjamín hallp'aman haykurqanku, chaypipas manallapunitaq tarirqankuchu. 5Hinaspan Zuf hap'iyman chayaspanku, Saulqa kamachinta nirqan: –Haku kutipusun, ñoqanchismantañataqmi asnomantaqa aswantaraq taytayqa llakikunman, nispa. 6Kamachitaq nirqan: –Ama ripusunraqchu, aswan haku Diospa profetanman. Payqa haqay llaqtapin tiyan, tukuy runaq reqsisqanmi kanpas. Payqa asnonchis maypichus kashasqantapas willawasunmanmi. Paypaqa tukuy ima nisqanpas hunt'akullanpunin, nispa. 7Saultaq kamachita nirqan: –Hakuyá, ichaqa, ¿imallatataq aparikusun Diospa profetanman qoykunanchispaqri? Manan wayaqaypi t'antanchispas kapunñachu, nispa. 8Hinan kamachiqa Saulta nirqan: –Kashanraqmi makiypi qolqe, chaytayá Diospa profetanman qoykusunchis purisqanchista sut'inchaykuwananchispaq, nispa. 9(Haqay p'unchaykunapin Dios tapukuq runakuna rimaqku, haku “Yuyayninpi rikuq” runaman nispanku, chay p'unchaykunapitaqmi profetakunata sutichallarqankutaq. “Yuyayninpi rikuq”, nispa). 10Hinan Saulqa nirqan: –Allinmi chhaynaqa, hakuyá, nispa. Pasarqankutaq profetaq tiyasqan llaqtaman. 11Chayman seqashaspankutaq unu aysakuq sipaskunawan tupaspa tapukurqanku: –¿Chaypichu “Yuyayninpi rikuq” kashan? nispa. 12Sipaskunataq paykunata nirqanku: –Arí, haqayneqpin kashan, riychis tariparqoychis, kunallanraqmi chayarqamun. Llaqta runakunan orqo patapi Dios yupaychana cheqaspi sacrificiota haywanqaku, chaymanmi hamusqa. 13Kunallan rispan taripankichis, sacrificio haywanaman manaraq wicharqoshaqtin. Chaypi kashaq runakunaqa paypa sacrificiota saminchanantaraqmi suyanqaku, chaymantaraqmi invitasqa runakunapas mikhunqaku, nispa. 14Paykunataq llaqtaman haykuspa Samuelta rikurqanku orqo pataman rispa paykuna ladoman hamushaqta. 15Saúl manaraq chayashaqtinmi, Samuelta Señor Diosqa nirqanña: 16–Paqarin kay horastan Benjamín ayllumanta huk runata kachamusqayki, paytan aceitewan hawiykunki Israel runakunaq reynin kananpaq. Payqa Filistea runakunamantan llaqtayta kacharichinqa, paykunaq mañakamuwasqantan uyarini, ñak'arisqankutataqmi rikuni, chaymi khuyapayani, nispa. 17Saulta Samuel rikurqoqtintaq Señor Diosqa nirqan: –Kaymi chay nisharqayki chay runaqa, paymi llaqtayta kamachinqa, nispa. 18Llaqta haykuna punkupi Samuel kashaqtintaq, Saulqa tapuykukurqan: –Wiraqocháy, ama hinachu kay, willaykuway maypin “Yuyayninpi rikuqpa” wasin, nispa. 19Samueltaq nirqan: –Ñoqan kani, hakuyá orqo patapi yupaychana cheqasman, chaypi mikhumusunchis. Tutamantaña ima munasqaykita tapukuwanki, willasqaykitaq, hinaspa ripunki. 20Ama llakikuychu kinsa p'unchayña chinkaq china asnomantaqa, ñan tarinkuña. Hinaspapas, ¿pitataq Israel runakunaqa sinchita munakunku? ¿Manachu qanta aylluykitawan? nispa. 21Saultaq nirqan: –¿Imanaqtintaq chay hinatari niwanki? Ñoqaqa kani Benjamín ayllumantan, kay aylluqa Israel suyupi llapa ayllukunamanta sinchi huch'uyllan, wawqeykunapas pisipaq qhawasqallan kanku, nispa. 22Hinan Samuelqa Saulta kamachintawan mikhunanku wasiman pusaykuspa tiyaykachirqan llapan kinsa chunkantinpa aswan allinnin tiyanapi. 23Samueltaq wayk'uqta nirqan: –Chay waqaychasqaykita kayman apamuy, nispa. 24Chaymi wayk'uqqa chakan aychata apamuspa, Saulpa mikhunanpaq churaykurqan. Samueltaq nirqan: –Kaytan waqaychapurqayki, ñoqan qanpaq waqaychachirqani kay invitasqa runakunawan kunanpuni mikhuykunaykipaq, nispa. Chay p'unchaymi Saulqa Samuelwan mikhurqan. 25Orqo patapi yupaychana cheqasmanta llaqtaman uraykamuqtinkutaq, wasi patapi Saulwan rimarqan. 26Tutallamantan hatarirqanku, Samueltaq wasi patapi kashaq Saulta waqyarqan: –Q'epichakullayña kacharparipunaypaq, nispa. Q'epichakuspataq Samuelwan kuskapacha lloqsirqanku. 27Llaqta hawakama rispankutaq Samuelqa Saulta nirqan: –Kamachiykita niy ñawpashananpaq, nispa. Kamachi ñawpariqtin hinataq, Samuelqa nirqan: –Qanqa qhepariyraq, Diospa niwasqantaraq sut'inchasqayki, nispa.
Copyright
Learn More


text:
1Ñä Corinto malcäćhu Apolos cayaptinmi, Pablo'a Efeso malcäta cutinanpä chayćhu cä malcacunap ipanpa dirichäla. Efesoman ćhaycul achcasca chalapacücunacta talilculmi 2tapula: “¿Chalapaculcäśhayqui üra, Chuya Ispiritu pudiracuycuśhulanquichun?” nil. Niptinmi: “Manam imaypis Chuya Ispiritupi'a uyalipäculächu” nipäcula. 3Niptinmi: “Chaynu captin'a bawtisacuśhayqui üra ¿‘piman chalapacú’ niltan bawtisaculcälanqui?” nin. Niptinmi: “Bawtisä Juan limapapämäśhanman chalapaculmi” nipäcula. 4Niptinmi: “Rasunpa Juan'a bawtisala Diosman cuticamücunätam. Ñatac ¿yalpanquichun ‘Ya'ap ipäta śhamücämanmi chalapaculcanqui’ nipäcuśhuśhayquita? Chay Jesuspïmari cala” nila. 5Nishanta uyalïlälilmi: “Cananpi'a Jesuspäñam caśhä” nil bawtisachiculcäla. 6Chayćhu Pablo maquinwan yataycuptinmi Diospa Ispiritun paycunapi pudiracuycula. Jinaptinmi mana yaćhaśhan limaycunaćhu Dios cüsapi limacuyalcan willacuynintapis willacücuyalcantac. 7Chay lulä nunacunaca ćhunca ishcayniyu umricunam capäcula. 8Chay malcap juntunaculcänan wasiman Pablo lilmi quimsa quilla chayćhu imactapis mana manchalil Diospa gubirnunta ćhasquipäcunanpä jicutäla. 9Ñatac waquinnin cullucuycul mana chalapacuyta munapäculmi llapa nunap ñawpäninćhu chay Muśhü Caminupi mana allinta limapäcula. Chaymi Pablo yaćhachishanta aycam ćhasquïcunäwan japächaculcul Tirano nishan limanacuna wasiman aśhuculcäla. 10Chayćhu ishcay wata intiru muyun-muyun Jesuspi yaćhachiptinmi jinantin Asia-lädu malcacunäćhüpis Israel mana-Israelcunaca Diospa yaćhachicuyninta lluy uyalipäcula. 11Chayćhu Pablopmi Dios imaymana milagrucunacta lulala. 12Chaymi pañuylunpis, ütac ćhulaculcuśhan müdananpis ishyäcunäman apaśha captin'a imawan ishyäcunapis, ñatac achatucunap maquinćhu cäcunapis lluy allinyapäcula. 13Chaynütacmi paycunanüpis waquin Israelcuna Jesuspa śhutinta limal achatucta aluyta jicutaycaćhapäcula “Pablo willacuśhan Jesuspa munayninpamá, cay nunäta caćhaycuy nic” nil. Paycunaćhümi Israelcunap jucnin puydï sasirdüti Escevap anćhish chulincunapis cala. Paycuna juc-punćhu'a chaynu lulayalcaptinmi achatu nila: 15“Jesusta lisïmi, ñatac Pablo mayan caśhantapis yaćhätacmi. Ñatac amcuná ¿imallatá capäcunqui?” nin. 16Nilcul-pacha chay achatuyu nunaca callpa-callpawan walcacacälulmi llapantapis duminalcul supayninta apächin. Jinaptinmi chay wasipi pasaypi ma'aśha calanllan ayiculcan. 17Chayta yaćhälälilmi Efesoćhu cä Israel mana-Israelcunäpis Jesuspa śhutinta manchacuywan licapäcula. 18Waquinnin chalapacücunäpis ima mana allin lulapäcuśhantapis llapa nunap ñawpäninćhu willapaculcäla. 19Waquin rüjacunapis llapa rüja libruncunacta apalcälimulmi “Wanacuśhunña caycunapi” nil cañaycälälila. Chay cañaśhancuna ćhaninchaptin'a paćhac picha ćhunca (150) wata trabajup ćhaninmanmi ćhäñä. 20Cay lulaśhancuna intiruman ćhaptinmi llapa nunapis Diospa willacuynin callpayu caśhanta tantiapäcula. 21Chaypïtam Pablo pinsälun: “Jerusalenta lil, Macedonianta, Acayanta pasäśhä. Jerusalenpïñatac Romacta pasacuśhä” nil. 22Chaymi Macedoniaman ishcay yanapäninta Timoteoctawan, Erastocta puntalcachil Asia-lädu malcäćhu pay quïdapaycula. 23Chay muyuncunäćhu Efesoćhu Muśhü Caminupi imaymana limaywanmi śhalcatityälälin. 24Caynüpam talcula: chay malcäćhu juc nunam Demetrio śhutiyu cala. Paymi yanapänincunawan achca illayta licapäcula chay mamachan Artemisap capillantanu uchuchä capillachancunacta illaypi lulal lanticuyninwan. 25Chaymi lluy lulä-masincunacta juntucuycul umacta ula cay nil: “Taytacuna, yaćhaśhanchicnüpis ya'anchic'a cay lulayllanchicwanmi llapanchicpis cawsanchic. 26Ñatac amcuna uyalipäcunquićh, yaćhapäcunquićh chay Pablo nishan nunaca: ‘Nunap lulaśhan dioscuná manam rasunpa dioschu’ nishtin pulishanta. Nilcul llapa nunactapis awniyächilmi nï cayllaćhüchu sinu'a cay intiru Asia-lädup malcancunaćhüñam willämunpis. 27Chay lulaśhan nigusyunchictam llapanchicpactapis mana caśhanman muyuyächin. Jinaman'a cay Asia-lädu malcacunäpis ñatac jinantin juc malcacunäpis mamachanchic Artemisacta lläwaypa-lläwayaptinchicñapis alawäśha capillantaćh lluy pin'ayman julälälinman. Jinalćha llapa nunapis jamuyacuypi waśhanta limapäcun'a” nila. 28Niptinmi nunacunaca rabyälälil lüyatityacuyalcan: “¡Efesop mamachan Artemisa, altuman juluśha cachun!” nil. 29Jinacuyalcaptinmi jinantin malcäña lüyatityayta allacaycälin. Jinamanmi Pablop puliwshïnin Macedonia-lädu Gayoctawan, Aristarcocta un'aypi chalälälil istadiu ćhawpiman alaśhćhäcuyalcan. 30Chayta yaćhalcul chay nunacunäwan limananpä Pablo śhamuyta munaptinpis chalapacücunämi mićhacalcämula. 31Jinamanmi Asia-lädu lisinacuśhan awturidäcunapis “Yan'almi imapis pasaśhunquiman. ¡Ama liychu!” nichila. 32Ñatac istadiućhu nunacunacá uman muyüśha imaymanacta lüyayalcalmi wicta cayta äśhaycaćhacuyalcäla. Lluy-yupaymi imapi juntunaculcäśhantapis mana sumä yaćhapäculachu. 33Chayćhu Alejandro nishan nunacta licälälilmi Israel-masincuna llapa nunap ñawpäninman tan'aycälälin: “¡Imallactapis nimuy upällapäcunanpä!” nil. Jinaptinmi Alejandro maquinwan siñaśhchala llapa nunapis upällaptin, limananpä. 34Chayćhu manaläpis limaliyaptin Israel caśhta caśhanta tantiälälilñatacmi ishcay üranuy piyur lüyacuyalcan: “¡Efesop mamachan Artemisa altuman juluśha cachun!” nil. 35Jinacuyalcaptinmi llapa nunactapis chay malcap sicritariun lluy upällächin. Jinalculmi nila: “Efeso taytacuna mamacuna, jinantin malcacunämi yaćhapäcun cay mamachanchic Artemisa altu sïlüpi ji'alpamuśhantapis, ñatac paypa capillan ya'anchicpi caśhantapis. 36Lluymi yaćhapäcun; manam articta upatuculcänanchu. Pasinsiaculcayña; ama mana sumäta pinsaycul'a caynu lulapäcuychu. 37Cay alaśhćhapämuśhayqui nunacunaca manachućh jinamá mamachanchicpa imantapis suwalachu, nïtac waśhantapis limalachu. 38Cay Demetrio masannincunawan pictapis quijanan captin'a, quijachun. Chaypämi fiscuna, jatun awturidäcuna imapis munaśhanmannuy arrinlananpä cayan. 39Mas imactapis lulayta pinsal'a, chay awturidäcunap maquinćhu imactapis lulanacamuchun. 40Cay pasaśhan manamá allinchu. Canan ‘Cay nunacunaca gubirnup cuntran śhalcuculculmi llapa nunactapis umachäcuyan’ nilpis nicalcamachwanmi. Ñatac ‘¿Imapïmi cay lüyay cala?’ nimaptinchic'a ¿imanichwantan? Manam imanil limalicunanchicpä cäsu canchu” nila. 41Nilculmi llapantapis lluy dispidïla.
Copyright
Learn More


text:
1Chaura Jesusman yupachicug-mayïcuna: Gamcunacagman chraramur nogaga manam alisca rimay yachrag runa yupaychu, u alisca alisca imapitas yachracusha runanuychu Diospa willapanta willapapäcurag. 2Antis gamcunawan cayar nogaga juc yachraycunapitaga mana imatas yachracushanuymi carä. Nätan rimapapäcuragga Jesucristopitam, jinaman payta cruzman clävaypa wanuchipäcunganpitam chaylata yachragnuysi. 3Jinaman gamcunawan cayar nogaga carä manacag runa yupaymi. Jinamansi Jesuspita willapapäcurag manchacuypita alisca chucchucyayarmi. 4Nätan maygaywan rimarsi u Jesuspita willapacursi manam tantiachipäcurag alisca rimayta yachrag carchu. Antis chay willapata “Razonmi” nir chrasquicurcaray, Munayniyog Santu Espíritu tantiayta yanapapäcushuptiquim. 5Chaynuy yanapapäcushuray manam chay alisca yachrag runacunalaman yupachicurcänaypagchu, antis Munayniyog Diosman yupachicurcänaypagmi. 6Nätan Dios ningannuyla nä cawarcayagcunataga nogacuna yachrarcayächï Dios nipäcamangantam. Chay yachrarcayächingäga manam cay pachachru runacuna yachrarcayächingannuylachu ni mandagcuna yachrarcayächingannuylapishchu. Paycuna yachrarcayächinganga cayan illacayman aywaglam. 7Antis nogacunaga yachrarcayächï Dios mana pi runatas musyachingan willapatam. Payga pitas mana musyachirachu canan wichan runacunata cushicachimänanchi raygom. Payga chaynuy rurananpag shumag pinsiarura cay pachata manaragsi camalarmi. 8Chay willapapitaga manam cay pachachru maygan mandagcunas musyapäcurachu. Sïchush musyapäcunman cara, chauraga manam cruzman clävaypa wanuchipäcunmanchu cara chay alisca alinninpag ricasha Munayniyogta. 9Dios runancunata musyachinanpitaga isquirbishachrüsi cay niyanmi: “Pisi mana ricangantam, pisi mana mayangantam, pisi mana pinsiangantam Diosga shongolanchru cayächin Payta cuyag runancunata musyachinanpag” ninmi. 10Chay shongolanchru musyangantam Diosga canan Santu Espirituwan musyarachimanchi noganchi runancunata. Santu Espirituga lapantam imatas musyan. Payga musyayanmi Dios lapan ima-ayga pinsiangantas. 11Mä caynuypa tantiachipäcushay: Juc runaga manam musyanchu juc runa-mayin imata pinsiangantas, antis musyayanga chay runapa almalanmi. Chaynuymi Dios imata pinsiangantas mana pisi musyanchu, antis musyayanga Santu Espiritulam. 12Nätan noganchiga manam chrasquisha canchi Diosta mana regueg runacunachru cayag espiritutachu. Antis noganchiga chrasquirayanchi Dios cachramungan Santu Espiritutam. Paymi canan musyayächimanchi Dios cuyapämarlanchi salvamanganchita. 13Chaytam nogacuna willapacurcayä Santu Espíritu tantiachipäcamanganta. Chaura manam willapacurcä cay pachachru cagcunapitachu, antis nogacunaga rimarcayä quiquin Santu Espíritu rimachipäcamaptinmi. Chaynuypam nogacunaga yachrarcayächï Dios munangannuy cawayag runacunata. 14Chaura Santu Espíritu munangannuy mana cawag runaga manam pasay tantianchu Santu Espíritu rimayächimanganchita, antis chay runaga chay rimayächimanganchita “Chayga manam imapagsi välinchu” ninmi. Nätan chaynuy nin tantiayta mana pasay atiparmi, chaura chaytaga tantianga Santu Espirituta munangannuy cawar-ran. 15Nätan Santu Espíritu munangannuy cawag runam ichaga lapalanta imatas shumag tantiayan ima ali u ima lutan cangantas. Chaynuy tantiaptinmi paycunataga mana gocunchu chay mana tantiay atipag runacuna imata mayacasha nirag rimarcayaptinsi. 16Chaynuy mana tantiay atipag runapitaga isquirbishachrüsi cay niyanmi: “Manam pisi musyanchu Munayniyog Dios imata pinsiayangantas. Manatan paytaga pisi ‘Wacnuypam u caynuypam ruranquiman’ niytas atipanchu” niyanmi. Nätan noganchim icha pinsiayanchiga Cristo pinsiayangannuy.
Copyright
Learn More


text:
1Ricapacuynilläçhu ricapacuycaptillä, janaj pachapita achic-achicyaycar munayniyuj anjil yarpaycämuran. Sumaj achicyaptin, cay pachapis intïru achicyacurcuran. 2Cushicur, japariypa anjil niran: ‹‹Babilonia marca ushyacärunna. Jatun marca carpis, chunyajna. Supaycunalla tiyaycan. Shapshicucunapa maçhayninman çhayasha. Janra siucacunapis, tucucunapis chayçhu purin. Asyaj uywacunapis wasichacusha. 3Babilonia marcapa mandajnin warmi llapan runata maquinçhu charar, juchallaçhu purichiran. Maçhashta-jina cawachiran. Majanta jananpachij-jina marcapa mandajnin warmillata mamachacuran. Chay-tucuy marca mandajcunapis paywan cacuran. Marcapa mandajnin puchuy-puchuy janançhu cawaptin, rantipacujcunapis rïcuyaran.›› 4Chaypita janaj pachapita jucna wiyacächiypa nimuran: ‹‹Wawacuna, chay marcapita witicäriy. Juchaçhu arujcunawan ama talluranquimanchu. Timpurij jishya jamcunaman ama çhayamunmanchu. 5Mana wiyacujcuna juchallan atipay caycan. Tayta Diosninchipis ricashana. Chay-chica juchata aparicushanta Tayta Diosninchi musyaraycan. 6Jucha aparicushanman-tupu ñacayman çhayachun. Runacunata ñacachishan-jina juyupana ñacachun. Jucta ñacachishanpita chigaypa ñacachun. 7Alli-tucushanpita chigaypa ñacachun. Llapanpa janançhu cawashanpita pasaypa ushyapacächun. Mandaj warmi yarpaj: ‹Llapan runata maquïçhu puriycächï. Jucpa maquinçhu mana imaypis purishächu. Biyüda cayman mana imaypis çhayashächu. Llaquicuymanpis mana çhayashächu› nir. 8Chay-niraj cashanpita timpurij jishyacuna çhayapunga. Illajpita yargaypis, ñacaypis, wañuypis çhayapunga. Nina llapanta ushyanga. Tayta Diosnillanchi munayniyuj. Paymi juchanta jurgapar, ñacachinga.›› 9Babilonia marcaçhu nina içhicurcuptinmi ichanga, llapan marcapa mandajnincuna llaquicuywan atar ninga: ‹‹¿Piwanraj cacushaj? Silluta manaçhi micushänachu.›› Paycuna Tayta Diosninchita mana manchapacuranchu. Manchäga shungun munashallanta imatapis ruraran. 10Chaura Babilonia marcata ñacachiptin, mancharinga. Carullapita ricar, wiguinpawanraj atanga: ‹‹Babiloniallau Babilonia, Jatun marca carsi, ushyacayman çhayashcanqui. Mana yarpashpita ñacayman çhayashcanqui›› nir. 11Babilonia marca mana captin, llapan rantipacujcunapis: ‹‹¿Piraj rantimäshun?›› nir wiguinpawan atangapaj. 12Purichishan juricunata, jillaycunata, achic-achicyaj rumicunata pipis mana rantinganachu. Chaynuypis bayïtacunatapis, müdanacunatapis finu captinsi, achic-achicyaycaptinsi mana rantinganachu. Pirjümi jirucunata, tullupita piñicunata, alli jirucunata, brunsicunata, jïrucunata, 13canïlacunata, pirjümicunata, bïnucunata, wiracunata, ñuchgu maçhcacunata, rïgucunata, uywacunata, uyshacunata, cawallucunata, cärucunata, shutirächishan runacunata pipis mana rantinganachu. Uywata-jina runata mana rantinganachu. 14Chaymi marca runacunata rantipacujcuna ninga: ‹‹Cananga silluta mana micunquipänachu. Shunguyqui munashanta mana tarinquipänachu. Alli cawayniquipis ushyacashana. Llapan jillayniquipis ushyacashana.›› 15Rantipacujcuna imancunatapis Babilonia marcaçhu ranticur, rïcuyaran. Marca ushyapacaptinmi ichanga, mancharinga. Atar, aullar, carullapita jayacunga: 16‹‹Babiloniallau Babilonia, jatun marca caran. Jatun marca carsi, pishipacuyman çhayasha. Ñaupata mandaj car, achic-achicyaycaj puca müdanashalla purisha. Jillay piñicunawan achic-achicyaycaj rumicuna piñishalla cuyayllapaj purisha. 17Chaypis mana yarpashpita ushyapacayman çhayasha.›› Babilonia marca ratariptin, büti mayur purichijcunapis, büti purichijcunapis, bütiwan purijcunapis, rantipacujcunapis carullapita ricapanga. 18Jushtay içhicurcuptin, juyupa mancharinga. Jayacuringa: ‹‹Babilonia marca runacuna puchuy-puchuy janançhu cawasha. Chay marcaman maygan marcapis mana tincushachu›› nir. 19Llaquicushpan umancunamanpis uçhpata wiñacunga. Atar wagangapaj: ‹‹Marcallau marca, jatun marca caran. Jatun marca carsi, ushyacayman çhayasha. Bütiyujcunapis, rantipacujcunapis jillayllayquiwan rïcuyasha. Chaypis mana yarpashpita ushyapacayman çhayasha.›› 20‹‹Janaj pachachu llapaniqui jatunpa cushicärinquiman. Tayta Diosninchipa wawancunapis, caçhancunapis, shiminta willacujcunapis cushicärinquiman. Ñacachishushayquiman-tupu Tayta Diosninchipis ñacachishana›› nir. 21Chaura munayniyuj anjil jatun rumita lamar yacuman wicaparamur niran: ‹‹Rumita wicaparishä-jina Babilonia marcatapis wicaparish cangapaj. Tayta Diosninchi wicapaptin, illaringapaj. Pisi mana imaypis ricangapänachu. 22Chay marcaçhu mana pipis tünapacunganachu. Arpapis, pincullupis, curnïtapis mana suynamunganachu. Arujcunapis mana canganachu. Maçhcatapis mana pipis aganganachu. 23Achquitasi pipis mana ratachinganachu. Warmi ashiypis mana canganachu. Babilonia marca rantipacujcuna sumaj rïcuyaran. May-chayçhüpis chapata rurar, runacunata riguichiran. 24Babilonia marcaçhu Tayta Diosninchipa shiminta willacujcunatapis, wawancunatapis wañuchir, yawarnintapis mashtaran. May-chayçhüpis runacunata wañuchiran. Chaynuy cashanpita ushyacayman çhayangapaj.››
Copyright
Learn More


text:
1Nogasi Dios munangannuy cawangäpitam carcelchru cayä. Chaymi nipäcushay cayta: Gamcunatas Diosga acrapäcushuray pay munangannuy cawapäcunaypagmi. 2Chauraga capäcuy mana alitucugcama, manshucama, jucniquis jucniquis cuyanacur awantänacugcama, 3imanuypanuysi juc shongola capäcuy, jinaman gasila cawapäcuy Santu Espíritu yanaparcayäshuptiquiga. 4Noganchiga cayanchi juclay casta runalam, juclay Espiritulapa munayninchrümi. Nätan Diosga acrapäcushuray wanushapita cawacämuylata shuyarapäcunaypagmi. 5Juclaylam cayan munayniyogninchis, juclaylamanmi yupachicuyanchis, jinaman juclaylatan cayan lapanchipa Taytanchis, juclaylata cäsucurmi bautizacunchis. 6Nätan juclaylam cayan Diossi. Paylam cayan lapanchita mandamagninchisi, jinaman lapanchiwantan rurayan imatas, nätan lapanchiwantan cayansi. 7Nätan noganchitaga lapanchitas cuyapälarmi quiquin munangannuyla Cristoga nä chrurayämanchi jucta jucta rurananchipag. 8Caypitaga isquirbishachrüsi cay ninmi: “Jana pachaman jegara carcelchrünuysi cachicugta vencircurmi, jinarcurmi runacunata gora juc juc ruraycunata” ninmi. 9¿Imaninantatag niyan “Jegaram” nirga? Chaytaga niyan cay pachaman aywamusha captinmi. 10Chay quiquin aywamuglam jegarayan jana pachamansi ima-aygatas munayninchru cachinanpag. 11Chaura payga waquintam chrurarayan cachran rurag cananpag, waquintam Dios ninganta willapacug cananpag, waquintam Jesuspita ali willapata willapacur purinanpag, waquintam Diosman yupachicugcunata juc michignuysi ricananpag, waquintam yachrachig cananpag. 12Chaynuy chay runancunata chrurarayan payman yupachicugcunata yachrachinanpagmi. Chaynuypa Jesusman yupachicug gotucagcuna ali yachragcama capäcunanpag, jinaman yachracurcangannuy cawapäcunanpag. 13Chaura chaynuypagga lapanchis muyushun Jesuslaman yupachicugmancamam, Diospa-mayin imanuy cangantas mas shumag musyagmancamam, alila cawagmancamam. Chaynuy cawarga muyushun Cristo cawangannuy cawagmanmi. 14Chauraga ama nä cashunchu juc wamranuyga ima-ayga yachrachipäcungantas “Razonchri” niyagga. Juc walyaychu imatas waclaman, caylaman aywachin. Chaynuymi chay casqui yachrachigcuna tucuynaypa yachrarcayächin alita nirag runacunata pantacächipäcunanpag. 15Antis cawashun cuyanacur razoncagta rimayar. Chaynuypaga lapanchrümi waranpa waranpa muyushun mandagninchi Cristomannuy. 16Juc cuerpuchu shumag mogo mogo tincusha cayan yanapänacurcänanpag, chaynuymi Cristoga cuerpunnuysi cayagcunata shumag tincurayächimanchi chay rurananchicuna ruraypa yanapänacunanchipag, chaynuypa waranpa waranpa mas cuyanacur cawananchipag. 17Canan cayta nipäcushay, munayniyog nimasha captinmi, ama nä cawapäcuychu Diosta mana regueg runacunanuyga. Chaycunaga cawapäcun manacaglata pinsiayarmi. 18Paycunaga tantiapäcunsi lutanlatam, nätan rumi shongo carmi mana musyapäcunchu Dios munangannuy cawaypitas. 19Chaypitam paycunaga alitas “Lutanmi” nigman, jinaman lutantas “Alim” nigman muyurärirga, ima-ayga lutan ruraytas galacayärin mana yamaypa. 20Nätan gamcunata manam yachrachipäcushuray Cristopitaga chaynuy cawapäcunaypagchu. 21Razonpa paypita mayasha capäcurga, jinaman paypita yachrachisha capäcurga, yachracurarcayanqui Jesús yachrachingantanuy razoncagtam. 22Chauraga unay cawapäcungaynuy cawaytaga dëjapäcuy. Chaypinga cawapäcuray shongoycuna munangalanta rurarcayarmi. 23Antis gamcunaga mushogta pinsiagmancama muyupäcuy. 24Chaynuypaga capäcunqui ali cawagcamam. Diosga runata camara munangannuy alita rurayar, jinaman mana juchäcuyar cawapäcunanpagmi, razoncag willapa ningannuysi. 25Chaura ama nä mastaga casquicurcaychu. Antis lapaysi nipäcuy runa-mayiquita razoncagta. Noganchiga mushog casta runam canchi. 26Nätan piñäcurcarsi ama juchäcurcaychu. Amam inti jegarpungancama piñashalaga capäcunquichu. 27Chaynuyla capäcurga, Asyagtam cunsindircayanqui. 28Suwacug runaga ama nä suwacuchunchu, antis uryayta galayuchun imalatas alicagta, chay imapitas nacatacugcunata imalawansi yanapänanpag. 29Ama shimiquicunapita yargamuchunchu lutan rimaycuna, antis yargamuchunga ali rimaycunala, chay mayacugcuna alicagta yachracurcänanpag, jinaman yanapasha capäcunanpag. 30Dios cachramungan Santu Espiritutatag laquicarärichinquiman. Paymi gamcunataga ali cawayta yanaparcayäshunqui Diospa runan capäcungayta reguechicurcänaypag. Payga yanapapäcushunqui cay pachapita salvasha capäcungay junagcamam. 31Ama gamcunachru cachunchu masga chay ima-aygapitas piñashala cawaycuna, imalapitas piñäcuycuna, piñäcurur lutan rurayaycuna, gaparänacuycuna, pipagsi lutan rimayaycuna, jinaman pipagsi tucuy lutan pinsiayaycuna. 32Antis capäcuy jucniquis jucniquis alicama, cuyapänacugcama, perdonänacugcama, Cristopa gamcunatas Dios perdonapäcushungaynuy.
Copyright
Learn More


text:
1Chay kurakunapa mantaqninmi Estebantaqa kaynu nir tapuran: --Qampaq chaynu rimayashanllapaqa, ¿chiqapchu, manaqachu mana? nir. 2Chaymi Estebanqa niran: "Ukniykuna, taytituykuna allita uyapamayllapa: Kusa puytiq Taytanchik Dyusmi, unay rukunchik Abraham Mesopotamia pwiblullapi kar, manaraq Hara'n pwibluman taq riyatin, payman rikariran. 3Abrahamtaqa niran: 'Pachaykita, aylluykikunata dijar, riy chay pachata nuqa rikachishuyani chayman' nir. 4Chaynu nitinmi, Abrahamqa chay tayashan Caldea pwiblumantaqa lluqshir rir, Hara'n pwibluman ch'ar, chaypina taran. Chaymanta taytan wanutinqa, Abrahamtaqa Tayta Dyus apamuran, kay tayashanchikllapa Israel pachamanqa. 5Piru kaypiqami Abrahamtaqa mana irinsyantaqa quranchu, uk ch'akisitunta sarukuchinanlapaqmapis. Piru mana kaypi qurmapis, arniranmi pay wanutinqa wamrankunana kay pachapiqa tananllapapaq. Chaynumiri arniran manaraq wamranmapis kayatinraqchu. 6"Chaynullami Dyusqa niranpis: 'Aylluykikunaqami kay tayashanllapamantaqa lluqshir rir uklaw pachakunapi kwatru-syintus (400) añuta tanqallapa furastirukuna yupay, kusata sirbikur, qischakar ima. 7Piru chay nasyun aylluykikunata sirbikuchir qischaqkunataqami nuqa kastigashaq. Chaymantami paykunaqa lluqshir shamur, kay lugarpina sirbimanqallapa' nir. 8"Chaynu nirmi Dyusqa Abrahamwan uk tratuta ruraran, tukuy Israelmanta kaqkunaqa siñal kustumrita rurananllapapaq nir. Chaymi Abrahamqa wamran Isaac nasishanmanta uchu diyayjunna katinqa siñal kustumrita ruraran. Chaynullami Isaacpis wamran Jacobo nasitinqa ruraran. Chaymi Jacobupis wamrankunawan chay Israel runakunapa dusi pwiblunkunapa rukunkunawanqa ruraran. 9"Chay dusi rukunchikllapamantami uknin shutiq Jose'. Paytami ukninkuna ch'iqnir Egiptuman rantikuran. 10Piru Tayta Dyusmi, Josiwan kar, qischakatinmapis kusata llakipar kusa yach'aqpaq imana tikraran Egiptupa mantaqnin Faraonpa naypanpiqa. Chaymi ashwan Faraonqa, Josita numraran pay mantakuna wasinpi, chaynulla chay pwiblupa mantakuqninna kananpaq. 11"Piru chaymantami chay Egipto pachapi chaynulla Canaa'n pachapiqa kusala mallaq tyimpu katin, kusalata qischakaranllapa. Chaqa manari imapis karanchu rukunchikllapakuna mikunanllapapaqqa. 12Chaymantami, Jacobuqa Egiptupishi trigu kan nir yach'arqa, kach'aran wamrankunata, chay rukunchikkuna karan chaykunata. Chaymi paykunaqa riranllapa puntataqa. 13Qashan ishkay kutipaqna ritinllapaqa, Josiqa ukninkunata niran, payqashi ukninllapa nir. Chaynu Jose' ukninkunata nitinmi, Faraonqa yach'aran mayqan ayllumantami Josiqa nirmapis. 14"Chaymi Josiqa kach'akuran taytan Jacobuta, tukuy aylluntinta apananllapapaq. Tukuy ayllunkunaqami sitintay sinku (75) kasha kanqallapa. 15Chaynu rirmi Jacobuqa Egiptupi tayar, chaypina wanuranmapis. Chaynullami unay rukunchikllapakunamapis chaypi wanuran. 16Chaymantaqa Jacobupa kwirpunta aparanllapa Abrahampa unay tashan pwiblu Siquempi pantyunninman pampaq. Chaqa chaytaqami Abraham rantisha karan, uk runa Hamor shutiqpa wamrankunamanta. 17"Taytanchik Dyusmi, Abrahamta tukuy ima pasayanqa nir arnishan tyimpu shipchamuyatinnaqa, Israel runakunaqa kusala achkana karan Egiptupiqa. 18Chay tyimpumi Egiptupiqa mantakuran uk gubyirnuna. Payqami Jositaqa mana riqsishachu karan. 19Chaymi chay gubyirnuqa ingañar ima kusalata qischaranllapa unay rukunchikkunataqa. Chaynullami mantakuranpis ullqu wamritukuna chayraq nasitinqa, dijatinllapa wanur amana achkayananllapapaq. 20"Piru chay tyimpupimi Moise's nasiran. Paymi kusala shumaq wamritu karan Dyuspaqqa. Chaymi Dyus yanapatin taytankunaqa wasinpi pakaqnula kimsa misista purichiranllapa. 21Chaymanta wasinpi manana pakayta puytir waqtalapi dijasha katin, Faraonpa warmi wamran tarir apar, kusa shumaqta kriyakuran wamranta yupay. 22Chaynumi Moisesqa winaran Egipto runakunapa yach'ayninkunata kusata yach'akur. Chaymi Moisesqa kusa puytiq karan rimananpaq, chaynulla imata rurananpaqmapis. 23"Kwarinta añuyjunna karqa, Moisesqa watukuran Israel masin runakunata, paypa chiqap ayllunkuna katin. 24Chaymi Egiptumanta runa, paypa ayllu masinta maqaqta rikarqa, washananrayku chay Egiptumanta chaytaqa wanuchiran. 25Chaqa payqari yarpuran, Israel aylluykunach'i allita kwintata qukar ninqallapa: 'Dyusmi, Moisesrayku Egipto runakunamanta washamashunllapa' nir. Piru paykunaqa mana kwintata qukaranllapachu. 26Chaymanta, allaqnin ishkay Israel runakunata maqanakuqta tariran. Chaymi payqa washanachiyta yarpur niran: 'Qamkunaqami chay ayllulla kankillapa, ¿imapaqtaq uknikillapa uknikillapaqa maqanakur ima qischanakunkillapa?' nir. 27"Piru ukninta masta qischaq chayqa, Moisesta kumsar niran: '¿Pitaq qamtaqa uk mantakuq jwista yupayqa ch'uramushusha nuqakunamanqa? 28¿Manaqachu qamqa, quya imanuch'i uk Egiptumanta runata wanuchirayki, chaynulla nuqatapis wanuchimanayanki?' nir. 29Chaynu nitinmi, Moisesqa alsakar riran Madia'n shutiq pachaman. Chaypimi furastiru yupay tayatin, ishkay wamrankuna nasiran. 30"Kwarinta añuna pasasha katin Moise's chunllaq lugar Sinai' sirkapi kayatinmi, sarsapi nina ratakuq rurimanta uk a'ngel payman rikariran. 31Chaymi Moise's chayta rikarqa kusalata dispantakaran. Chaymanta mas qimikar rikashaq niyarqa, uyaparan Amitunchik kaynu niqta: 32'Nuqami unay rukuykikuna Abrahampa, Isaacpa, Jacobupa Dyusnin kani' nir. Piru Moisesqa kusalata manchakur chukchukyashanrayku, mana chapanaranlamapischu. 33Chaymi Amitunchikqa kaynu niran: 'Llanqikita urquy. Chaqa kay lugar kayashaykiqami, kusa santu lugar. 34Nuqami allita rikasha kani pwibluymanta runakuna imanu Egiptupi qischakatinmapis. Paykunatami uyapasha kani kusata llakir qaych'akutinmapis. Chayraykumi ishkimusha kani paykunata washanaypaq. Chaymi shamuyna. Chaqa Egiptumanmi kach'ashuyani' nir. 35"Unaymi paykuna, Moisesta disprisyar '¿Pitaq kach'ashusha mantakuq jwis yupay kanaykipaq?' niranllapa. Piru Dyusmi kach'aran mantakuq kar washakunanpaq, imanutaq angelnin chay sarsa rurinpi rikar intrachishannulla. 36Chaymi Moisesqa, milagrukunata, chaynulla mana ruraypaq shumaq imakunata rurar ima Egiptumantaqa lluqshichir unay rukunchikkunataqa apar pasachiran chay chupika mar yakupa rurinta. Chaynumi milagrukunata rurar ima, chay chunllaq lugarkunapi kwarinta añuta puriran. 37Chaqa Moisesllami Israel runakunatapis niran: 'Dyus Amitunchikmi qamkunamanta ukta akranqa nuqa yupay rimaqnin kananpaq. Chayna qamkunaqa kasunaykillapapaq' nir. 38"Israel runakuna chunllaq lugarpi tantakasha katinmi, Moisesta, angelqa Sinai' sirkapi shumaq imakunata willaran. Payna rukunchikkunata imanu kawsananllapapaq nir intrachitin, nuqanchikkunatapis intrachimashallapa kasurna kawsanallapapaq. 39"Piru rukunchikkunaqami mana uyakunar disprisyashanllaparayku ashwan Egiptuman tikrakanaranllapa. 40Chaymi Aaronta niranllapa: 'Moise's Egiptumanta urqumaranllapa chayqa, mana rikarinnachu. Chayraykumi dyuskunata ruratki, yanapar Egiptuman apamananllapata munanillapa' nir. 41Chaynu nitinllapami, Aaronqa ruraran uk dyus bisirrunuta. Chaynami animalkunata wanuchir, rupachir imana fyistata rurar aduraranllapa chay paykunalla rurashan dyustaqa. 42Chayraykumi Dyusqa paykunamanta ashur, dijaran syilupi tukuy ima kaqkunata adurananllapapaq. Chaqa chaypaqmi Dyus nitin, rimaqninkunaqa kaynu nir iskribisha kayaq: 'Israel runakuna, ¿qamkunachu chay kwarinta añukunata chunllaq lugarpi karqa, animalkunata wanuchir, ufrinditata ch'urar ima aduramaraykillapa? 43Ashwanmi qamkunaqa chay yanqa dyus Molocta andasninpi purichiraykillapa. Chaynullami Refa'n qullarpa ritratunta ima rurar dyus nir aduraraykillapa. Chaykunata adurashaykillaparaykumi, nuqaqa pwibluykimanta urqur, Babilonia pwiblumanmatapis mas wakaqman itakushaykillapa' nir. 44"Unay rukunchikkunami chay chunllaq lugarkunapiqa ruraran Dyusta adurananllapa tuldu wasita, imanutaq Dyus, Moisesta rikachir willaran chaynulla. Chaytaqami purichiqllapapis Dyuswan tratuta rurashanpaq yarpunanllapapaq. 45Chay tuldu wasitaqami ayka añukunata purichiyarqa, Josuewan apar rir uk pwiblumanta kaqkunata binsir taran, Tayta Dyus arnishan pachapi. Chay tuldu wasiqami chaypiqa karan Davidpa tyimpunkaman. 46"Davidtaqami Tayta Dyusqa shumaqta rikar, kusata yanaparan. Chaymi Davidqa mañakuran Dyusta adurananllapa wasita ruratin, chaypina Jacobupa Dyusnin tananpaq. 47Chaynu mañakusha katinmapismi, wamran Salomo'n ruraran Dyusta adurananllapa wasitaqa. 48Piru allita yach'ashanchikllapanu syilumanta Taytanchikllapa Dyusqami, mana runakuna rurashan wasikunapichu tan. Chaypaqmi Dyuspa rimaqninqa kaynu nisha kayaq: 49'Unaq syilumi, tar mantakunay. Nataq pacha-shuypaqa ch'akiy shanan. ¿Imanu wasitataq rurayanqallapa nuqapaqqa? ¿Mayqantaq tanay wasiqa kanqaqa? 50Nuqami tukuy imata rurasha kani' nir". 51Chaynu Dyuspa rimaqnin nishanta willarmi, Estebanqa niranpis: "Qamkunaqami unaymanta kusala mana intrakaq, anku shunqukuna kankillapa. Chaynullami chay mana kriyiqkuna yupay mana kasukuq, mana shumaqta yarpuqkuna ima kankillapa. Chaynu karmi maydiyapis Dyuspa Santu Ispiritunpa kuntranla kankillapa. Chaynuqami unay rukuykillapa yupaylla kankillapa. 52Chaymi nimayllapa, ¿Dyuspa mayqan rimaqnintataq mana qischaranchu chay unay rukuykillapaqa? Paykunami, wanuchiranllapa Dyuspa Akrashan Cristunmi shamuyanqa nir yach'achikuqkunata. Piru chaynumapis Dyuspa Akrashan Cristun shamutinqa, kuntrankunaman qukur ima wanuchiraykillapa. 53Chaynullami Dyus mantakushanta angelkuna, Moisesta willatin, intrachishutinllapapis mana kasukuraykillapachu" nir. 54Chaynu Esteban nitinmi, payta kuntrashanllaparayku chay karguyjunkunaqa kusata piñakur kirunllapamatapis richyachiranllapa ima. 55Piru Estebanqami, Dyuspa Santu Ispiritunwan kar, unaq syiluman chapakur, Dyusninchikta kusa llipyaraqta rikaran. Chaynulla rikaranpis Jesu's, Dyuspa allilaw qichqanpi shaqta. 56Chaymi Estebanqa niran: --¡Rikayllapa! ¡Syilutami rikani kich'akashata! Rikanipismi Dyusmanta Shamuq Runata paypa allilaw qichqanpi shaqta nir. 57Piru chaynu nitinqa, chay runakunaqa mana uyapanar rinrinllapata kirpar, qaych'akur ima, tukuynin kallparanllapa Estebantaqa aypaq. 58Chaymanta ayparqa, chay pwiblumanta lluqshichir, rumikunawan sitaranllapa. Chaymi chay llullakuq tistigukunaqa rach'panllapata urqur inkargaranllapa uk musu runa Saulo shutiqta. 59Chaynu sitayatinllaparaqmi, Estebanqa mañakuran kaynu nir: "Amituy Jesucristo, ispirituyta rikapamanki". 60Chaynu nirqa, qunqurikur kusala jwirtita rimar niran: "Taytituy, amami kay uchakushanllapataqa kwintachankichu" nir. Chaynu nirqami, wanuranna.
Copyright
Learn More


text:
1Chay wichan Israel runacunapa ‹‹Libadüraynaj tanta›› nishan fiestan yaycaycämuran. Chay fiestata ricsij: ‹‹Pascua›› nir. 2Chay junajcuna mayur cüracunawan Moiséspa shiminta yaçhajcuna parlanacuran: ‹‹Jesústa pacayllapa wañurachishun›› nir. Runacunata manchacur, pacayllapa wañuchiyta munaran. 3Supayna Judas Iscariotita maquichacur yarpächiran Jesústa wañuyman jitarpunanpaj. Chaymi Jesúspa purïshijnin carsi, 4mayur cüraman, Tayta Diosninchipa wasinta täpajcunapa capitanninman aywaran: ‹‹Jesústa charïshishayqui›› nir. 5Chaura paycuna jatunpa cushicur: ‹‹Jillayta jushayqui›› niran. 6Chay junajpita-pacha charij-charijllana caycaran runa mana caycaptin mayçhüpis Jesústa charinanpaj. 7Pascua fiesta änir çhayamuran. Chay fiestaçhu Israel runacuna libadüraynaj tantata micuj. Acrashan cashnitapis pishtaj. 8Jesúsna Pedrutawan Juanta caçharan: ‹‹Mä, ayway. Pascua micuyta camaricamuy›› nir. 9Paycuna tapuran: ‹‹¿Mayçhütaj camaricamushaj?›› nir. 10Jesúsna niran: ‹‹Jerusalén marcaman çhayaptiqui, puyñullawan runa yacuta apaycajta ricanquipaj. 11Jipallanta aywanqui. Wasiman yaycuptin, wasiyujta ninqui: ‹Tayta Jesús caçhamasha. ¿Mayçhütäshi wasi jäcuycan purïshijnincunallawan Pascua micuyta micunanpaj?› 12Paynam camarishallata jäcuj altusninta ricachishunquipaj. Chayllaçhu pishijcunata camaricunqui.›› 13Chaynuy niptin, purïshijnincuna aywar, Jesúspa shiminman-tupu llapantapis tariran. Chayllaçhu Pascua micuyta camaricuran. 14Chacas-chacasna caçhancunawan micunanpaj Jesús jamacuycuran. 15Nircur niran: ‹‹Wañuy mana çhayapamaptillan, llapaniquiwan Pascua micuyta sumaj munashcä. 16Cananpita Pascua micuyta mana micushänachu. Llapanchita Tayta Diosninchi maquinman jishpichimaptinchiraj, yapay micushunpaj.›› 17Chaypita bïnuyuj cüpata aptacurcur niran: ‹‹Taytallau Tayta, ima allish tarichillämashcanqui.›› Caçhancunatana niran: ‹‹Cay cüpallapita llapaniqui upuchinacuy. 18Sumaj tantiyacunquiman. Cananpita bïnuta mana upushänachu. Llapanchita Tayta Diosninchi maquinman jishpichimaptinchiraj, upushaj.›› 19Chaypita tantata aptacurcur, niran: ‹‹Taytallau Tayta, ima allish tarichillämashcanqui.›› Jinarcur tantata paquircur-paquircur, aypuran: ‹‹Catay. Cay tanta quiquïmi caycä. Jamcuna-raycur wañuyman çhayashaj. Chaymi tantata paquipanacur, washänaj-raycur wañuyman çhayashäta yarparämanqui›› nir. 20Micuyta ushyarcur juc bïnuyuj cüpata aptacurcur, niran: ‹‹Cay bïnu yawarnïmi. Washänaj-raycur wañuyman çhayaptï, yawarnï jiçhanga. Yawarnïwanraj parlanacushanta juctana Tayta Diosninchi çharcucaycächin.›› 21‹‹Nuwanchiwan micujmi wañuyman jitarpamanga. 22Tayta Diosninchi caçhamasha. Quiquin camacächiptin, wañuyman çhayashaj shimin çharcucänanpaj. Jitarpamaj runam ichanga juyupa ñacanga.›› 23Chaura caçhancuna tapunacuran: ‹‹¿Mayganinchiraj wañuyman jitarpushun?›› nir. 24Chaypita Jesúspa caçhancuna mandaj cayta ashishpan quiquin-puralla piñanacuran. 25Chaymi Jesús niran: ‹‹Jäpa runacuna juc-niraj cawashanta musyanqui. Paycuna Tayta Diosninchita mana manchapacunchu. Mandajnincunapis ullgurcur-ullgurcur, nishan-nishan marca-masincunata imatapis rurachin. Pipis apärinanta mana munanchu. Alli-tucushpan pipis: ‹Llaquipäcuj runa› ninanta munan. 26Jamcunam ichanga chaynuy ama canquimanchu. Mayur runa carpis, ama mayur-tucunquimanchu. Mandaj carpis, llapanta yanapanquiman. 27Mä, tapucushayqui. Runacuna, ¿pitataj alli ñawinwan rican: mïsaçhu jamajtachu, micuy jaracujtachu? Mayur runa captin, mïsaçhu jamajta alli rican, ¿au? Chaypis nuwaga llapaniquita jarashcaj.›› 28‹‹Ñacapacuptïsi, jamcuna shacyächimashcanqui. Mana caçharaycamashcanquichu. 29Chaymi mandaj canäpaj Papänï çhuramashan-jina nuwapis mandaj canayquipaj çhurashayqui. 30Mandaj carga, jamarashäçhu jamachishayquipaj. Micushäçhu micunquipaj. Çhunca ishcaywan casta Israel-masiquicunatapis maquiquiman çhurashaj. Paycunata mandanquipaj.›› 31Chaypita Simón Pedruta Jesús niran: ‹‹Simónllau Simón, wiyacamashayquitapis, mana wiyacamashayquitapis llapaniquita mayur Supay musyapayta munaycäshunqui. Quiquin Tayta Diosninchita mañacusha musyapäshunayquipaj. 32Maquichacushunquipaj. Chaypis mayna Tayta Diosninchita mañacushcä maquinpita mana witicunayquipaj. Chaymi wanacurir, willacuj-masiquicunata shacyächinqui.›› 33Pedruna niran: ‹‹Tayta, wiçhgachishuptiquisi, wañuchishuptiquisi, mana imaysi jaguirishayquipächu.›› 34Jesúsna niran: ‹‹Pedro, mana ricsij tucumanquipächu. Gällu mana cantaptillan, quimsa cutiparaj wasguimanquipaj.›› 35Chaypita caçhancunata Jesús niran: ‹‹Ñaupata wallguiynajta, jipiynajta caçhäraj. ¿Imallasi pishishcashunquichu?›› Paycunana niran: ‹‹Mana imapis pishïmashachu.›› 36Jesúsna niran: ‹‹Cananmi ichanga camaricuy. Jillayniquita, jipiquita camaricuy. Cuchilluyqui mana captin punchuyquita ranticuycur, juc cuchilluta rantiy. 37Sumaj wiyamay. Nuwapaj Tayta Diosninchipa shiminçhu nin: ‹Juchaçhu arujta-jina runacuna ricanga.› Rimashan çhayamunanpaj wallcallana pishin.›› 38Caçhancunana niran: ‹‹Tayta, ishcay cuchilluta charaycä.›› Jesúsna niran: ‹‹Amana rimashunchu. Mana tantiyamanquichu.›› 39Chaypita imaypis aywashan-jina purïshijnincunawan-ima Ulïbus punta quinranman Jesús cuticuran. 40Pacharänanman çhayar, niran: ‹‹Mana wasguimänayquipaj Tayta Diosninchita mañacäriy.›› 41Carushman aywaycur jungurpacuycur, mañacuran: 42‹‹Papä, camacaptin, shuyarämaj ñacay ama çhayapämanmanchu. Jishpiyta munaptïsi, shungü munashan ama camacächunchu. Manchäga munashayquinuylla llapanpis caycullächun›› nir. 43(Llaquish mañacuycaptin anjil çhayarcur, Jesústa shacyächiran. 44Payga juyupa llaquicur, llapan shungunwan Tayta Diosninchita mañacuran. Jananpitapis yawar-jinaraj südaynin shuturan.) 45Mañacuyta ushyaycur, purïshijnincuna juturashanman cutiran. Paycuna llaquicuyllawan puñucäcuran. 46Chaymi niran: ‹‹¿Puñurcaycanquiçhim? Ricchapacuy. Mana wasguimänayquipaj Tayta Diosninchita mañacäriy.›› 47Jesús rimaycaptillan, purïshijnin cashpansi Judas çhayapuran achcaj runata pushacurcur. Jesústa wamayaj-tucur macallarcuran. 48Jesúsna niran: ‹‹Judas, ¿Tayta Diosninchipa caçhan caycaptïchu, wamayämaj tumpaylla wañuyman jitarpaycamanqui?›› 49Charinanta musyar, purïshijnincuna niran: ‹‹Tayta Jesús, ¿cuchilluwanchu washäcushun?›› 50Chaynuy nir jucnin mayur cürapa uywayninpa dirïchicaj rinrinta rugupariran. 51Jesúsna niran: ‹‹Ama ruraychu.›› Jinarcur runapa rinrinta yataycullar, allchacärachiran. 52Jesústa charij aywarunaj mayur cüracuna, Tayta Diosninchipa wasinta täpajcuna, mayur runacuna. Paycunata Jesús niran: ‹‹¿Imatataj yarpanqui? ¿Suwa cashätachu? ¿Imanirtaj jiruyquiwan-jiruyquiwan, cuchilluyquiwan-cuchilluyquiwan shamushcanqui? 53Waran-waran Tayta Diosninchipa wasinçhu ricamashcanqui. ¿Imanirtaj mana charimashcanquichu? ¿Imanirtaj supay purishan üra shamushcanqui? Supay shacyächishuptiqui munashanta rurar, shamushcanqui. Chaypis Tayta Diosninchiraj llapanta camacächisha.›› 54Jesústa charircur, mayur cürapa wasinman aparan. Caru jipallanta Pedrupis aywaran. 55Waquin runacuna cürapa wasinman çhayar sawan rurinçhu ninata ratarcachir, mashacuycaran. Pedrupis mashacuycaran. 56Mashacuycajta ricapärir, cürapa uywaynin jipash niran: ‹‹Cay runapis Jesúswan purij runa.›› 57Pedrum ichanga wasguiran: ‹‹Mana ricsïchu›› nir. 58Mayllanta juc runapis Pedruta ricar, wiyächipaypa niran: ‹‹Jampis Jesústa purïshishcanqui, ¿au?›› Pedruna niran: ‹‹Mana.›› 59Chaypita mana aycällatasi juc runapis niran: ‹‹Cay runa Galilea marca runam, ¿au? Jesúswan purish canga.›› 60Pedruna yapay wasguiran: ‹‹Mana. Imatash rimacullanquipis›› nir. Rimaycaptillan, gällu cantariycuran. 61Jesúsna ticrarcur, Pedruta ricäriran. Ricäriptin, Pedro yarpäriran: ‹‹Mana ricsij tucumanquipächu. Gällu manaraj cantaptillan, quimsa cutipa wasguimanquipaj›› nishanta. 62Tayta Jesúspa shiminta yarpärir sawan wajtaman llucshiycur, llaquicuywan juyupa wagaran. 63Täpaj runacuna Jesústa pucllacur ushyaran. Wascaran. 64Ñawinta chaparcur, magar ushyaran: ‹‹¿Pï magashushayquitapis musyanquichu?›› nir. 65Tucuyta ashllir ushyaran. 66Pacha wararcuptin, mayur runacuna, mayur cüracuna, Moiséspa shiminta yaçhajcuna jutucaran. Mayur Israel runacunapa sisyunninman Jesústa aparan. 67Paycuna Jesústa tapuran: ‹‹Mä, willamay. ¿Tayta Diosninchi caçhamushan Washäcujchu canqui?›› nir. Jesúsna niran: ‹‹ ‹Au. Nuwa caycä› niptïsi, mana çhasquicamanquimanchu. 68Imallata tapuptijsi, mana willamanquimanchu. 69Imata yarpaptiquisi, Tayta Diosninchi caçhamasha. Cananpita Munayniyuj Tayta Diosninchipa dirïcha-caj lädunçhu jamashaj mandäshinäpaj.›› 70Jesúspa shiminta wiyar, llapan ullgucäcuran: ‹‹¿Jamchush Tayta Diosninchipa Wawan canqui?›› nir. Jesúsna niran: ‹‹Rasullanta rimashcanqui.›› 71Paycunana niran: ‹‹Tistïguta ama ashishunnachu. Wañuchinanchipaj quiquinpa shimillan jitarpuycusha. Shiminpita musyanchi Tayta Diosninchita apärishanta .››
Copyright
Learn More


text:
1Vatyi cuñí cha coto ndo vatyi chicá xiñi cha cuenda ndo. Ta chicán tahvi xain cha cuenda tandɨhɨ ndo ta cha cuenda ñu Laodicea, ta tandɨhɨ inga ñu cha ta nyehe ca chii. 2Chiquén chi Nyoo na cunɨɨ ca iñi ndo, ta cu ɨɨn ri ndo chihin cha cuñí ndo chi tahan ndo. Ta cutuñi vaha ca iñi ndo yoso caa cohon nuu ca ndo chi ra Cristo. Vatyi ican ra cuví tuhun cumi̱ xehe Nyoo ta cha naha. Soco vityin sacotó ra chi yo tuhun ihya. 3Maa ra Cristo chahá ra tandɨhɨ cha vaha ta cha chiñi tuñi chi yo. Tatu ñohó nuu yo chi ra Cristo, ñohó nuu yo chi Nyoo. 4Catyí chi ndo tyehe caa tacuhva cha ma sandavi ñaha ñáyɨvɨ chi ndo chihin tuhun tyaquɨ. 5Vasɨ ña nyaí chihin ndo, soco cohon iñi ndo vatyi ñohó iñi tuhun ndo. Ta sɨɨ cuñí nyehi chi ndo. Vatyi vaha xaan cuhva cuahán iyó ndo. Ta nɨɨ xaan iñi ndo cuahan ndo chata ra Cristo. 6Yucuan chaha tari chinó iñi ndo chi noo tuhun ri maa ra Cristo quɨvɨ nañihi̱ ndo chi ra, tyicuan caa cuñí tucu chi coo ndo ta ɨɨn ri cuvi ndo chihin ra. 7Ta cuinyañaa ca ndo chi ra. Ta quɨhɨ vaha yoho ndo chihin ra. Ta sanɨɨ ca ndo iñi ndo chihin cha chino iñi ndo, tari cuhva sañaha ñu chi ndo. Ta nyita ri nacuhvá ndo tyahvi nyoo chi Nyoo. 8Sa̱ha ndo cuenda vatyi iyó ñáyɨvɨ cuñí ñu sandavi ñaha ñu chi ndo chihin tuhun cha ndichí ri maa xiñi ñáyɨvɨ, tuhun cha ña ndicha. Vatyi ñima chi ra Cristo chinó iñi ñu cuan. Noo costumbre ri nyicón ñu cuan. Ta nyicón ñu chi cha nyacá ñaha sɨquɨ ñuhu ñayɨvɨ̱ ihya. 9Soco cha sañahá ñu cuan, ñima cha ndicha cuví. Vatyi Nyoo ta tandɨhɨ cha cahnu cuví ra, tandɨhɨ cuan ta nyaá chihin ra Cristo. Vatyi maa ra Cristo cuví Nyoo. 10Ta cha nyaá ra Cristo chihin ndo, tyitú añima ndo chihin Nyoo. Ta ra Cristo ican ra cuví ra nuu chi tandɨhɨ ángel ta tatyi cuihna cha nyacá ñaha. 11Quɨvɨ nañihi̱ ndo chi ra Cristo, quɨhvɨ̱ ra añima ndo. Ña nduvaha̱ ndo nuu Nyoo chihin costumbre circuncisión cha itá xaan iñi ra Israel. Maa ra Cristo sacuachiyo̱ tandɨhɨ cha ña vaha cha tuhva̱ ndo sacuvi̱. Saha̱ ra circuncidar añima ndo cuví cuan soco ñima chihin ndaha ra. 12Quɨvɨ condutya̱ ndo chichi ndutya, tari quɨvɨ chihi̱ ndo chihin ra Cristo cuví cuan. Tyicuan ta quita̱ ndo chichi ndutya, tari quɨvɨ nandoto̱ ndo chihin ra Cristo, vatyi chinó iñi ndo tyi Nyoo chihin tunyee iñi ra sanandoto̱ ra chi ra Jesús. 13Nu quichi̱ chi ña ñoho̱ nuu ndo chi Nyoo. Vatyi sacuvi̱ xaan ndo cuatyi. Ta cuvi̱ ndo tari noo ñáyɨvɨ chihí chihin cuatyi cuan. Ta ña saha̱ ñu circuncidar chi ndo. Soco vityin Nyoo saha̱ ra tɨcahnu iñi tandɨhɨ cuatyi ndo. Ta chaha̱ ra cha coo ndo noo ñayɨvɨ̱ chaa chihin cha ɨɨn ri cuví ndo chihin ra Cristo. 14Sanatuví ley chahnu cuan cuatyi yo. Ta catyí chi tyi tahán chi cuhun yo anyaya vatyi ña quichahá yo chi chi. Soco ley cuan Nyoo sacuachiyo̱ ra quɨvɨ chihi̱ ra Cristo nu cruzi. 15Quɨvɨ cha chihi̱ ra nu cruzi cuvi̱ chasaha ra chi cuihna ta chi tandɨhɨ tatyi ña vaha cha nyacá ñaha. Chihin nuu tandɨhɨ maa ángel Nyoo sacotó ra vatyi cahnu ca cuví maa ra ta ñima ca cuihna. 16Yucuan chaha ña tahán chi quɨhɨ́ yuhu ñáyɨvɨ chi yo cha cuenda cha chachí yo o cha chihí yo, o cha cuenda cha ña naquehén vaha yo noo quɨvɨ vico. Cuví ri quɨvɨ cha natyacu yoo, o cuví ri quɨvɨ nyitatu yo. 17Tandɨhɨ cuan cuví chi tari noo xiñahñu ri cha cuquichi ityi nuu. Ta vityin cha quichi̱ ra Cristo ta ican ra cuví ra cha ndicha vaha sacacu chi yo. 18Ma cuhva ndo cha casɨ ñáyɨvɨ nu naquehen ndo noo cha cuacuhva Nyoo chi ndo. Maa ñu ndahvi sahá ñu chi ñu soco ña ndicha ñu, ta sacahnú ñu chi ángel. Ta sahá ñu tyi ñyehe ñu cha sañaha Nyoo chi ñu. Ta cahnu sahá ñu chi ñu chihin cha chicá xiñi ñu tuhun ñayɨvɨ̱ ihya. 19Ñu cuan ñima chi ra Cristo ra cuví xiñi nyicón ñu. Yucuan chaha nyacuví ñu tandɨhɨ cuan. Soco yoó cha nyicón yo chi ra, maa ra cuví nuu chi yo. Ta sandu ɨɨ́n ri ra chi yo chihin ra. Ta sacuahnú ca ra chi yo chihin tunyee iñi ra tari cuhva cuñí maa Nyoo. 20Tari quɨvɨ chihi̱ coño ñuhu cuatyi ndo chihin ra Cristo cuví cuan. Ta ña nyacá ñaha ca tuhun ñuhu ñayɨvɨ̱ ihya chi ndo. ¿Ñáá tuhun cha iyó ca ndo tari caa iyó ñáyɨvɨ cha ña ñohó nuu Nyoo? Ta quichahá ca ndo cha cahán ñu cha sacuví costumbre cuan. 21Vatyi catyí ñu chi ndo tyehe caa: “Ma tɨun ihya chihin ndahun, ma cachun ihya. Coto ma cacun”, catyí ñu. 22¿Ñáá tuhun cha quichahá ca ndo tuhun cahán ñu cuan? Vatyi maa maa ri cha ndichí xiñi ñáyɨvɨ cuví. Vatyi nyayu noo cha ɨɨn yaha ri cuví. Ma tɨvɨ ndo nuu Nyoo cha cuenda cha cachi ndo. 23Ndicha vatyi costumbre ihya tari maa cha vaha cuví, cuñí maa ñáyɨvɨ. Vatyi sanyehé ñu tɨndoho coño ñuhu ñu. Ta cuñí ñu tyi vaha sacahnú ñu chi Nyoo tatu sacuví ñu tyicuan caa. Soco ña chaá cuan nuu Nyoo. Vatyi ma cuvi tinyaa cuan cha quiñi caa cha cuñí coño ñuhu ñu.
Copyright
Learn More


text:
1Sayman chaycurmi runacuna Jesusta wilayargan: “¡Galilea runacuna templucho Tayta Diosninsipä uywacunata rupaycäsiyaptinshi Pilato soldäduncunata cachargan wanusiyänanpä!” 2Sayno wilayaptinmi Jesús nergan: “Ama yarpäyaysu waquin Galilea runacunapita say wanog runacuna más jusayog cayashganta. 3Manami Tayta Diosninsipa castïgunwansu paycuna wanuyash. Gamcunami isanga Tayta Diosninsipa castïgunwan in ernucho nacayanquipä jusalicuyta mana cachariyashpayquega. 4Saynöpis Siloé nishgancho törri juchur chunca puwag (18) runacunatami nitergan. Sayno captinpis ama yarpäyaysu Jerusalencho tag waquin runacunapita say wanog runacuna más jusayog cayashganta. 5Manami Tayta Diosninsipa castïgunwansu paycunapis sayno wanuyash. Gamcunami isanga Tayta Diosninsipa castïgunwan in ernucho nacayanquipä jusalicuyta mana cachariyashpayquega.” 6Saymi mana cäsucog runata mana wayog jïgusman tincusishpan Jesús nergan: “Juc runapa chacranchöshi cargan jïgus. Sayshi jïgusta palag aywar tarergansu ni juclaylatapis. 7Saymi nergan chacran arogta: ‘Quimsa watanami shamö cay jïguspa wayuyninta palag y manami ni juclaylatapis tarishcäsu. Muturir jucla jitariy cay chacrapita. Mana wayogtaga ¿imapätä walälaga chacrachöpis sararäshun?’ 8Sayno niptin chacran arog runa nergan: ‘Shuyaycushun juc watayag, taytay. Iscata winaparcurrä uryashä. 9Sayno ruraptëga pagta wayunmanpis. Saycho mana wayuptinmi isanga muturir jitariycushunpä. 10Juc sábado jamay junagchömi sinagogacho Jesús yachaycäsergan. 11Saychömi caycargan supay curcuyäsishgan warmi. Paymi nacaycargan chunca puwag (18) watana derechacayta mana puëdishpan. 12Say warmita gayaycurmi Jesús nergan: “Cananga aliyashganami caycanqui curcuyash cashgayquipita.” 13Sayno nir yataycuptin jinan höra aliyargan. Aliyarcurna say warmi Tayta Diosninsita alabargan. 14Sábado jamay junagcho Jesús aliyäsish captinmi say sinagogacho mandag ajanargan. Saymi runacunata nergan: “Sogta junagmi caycan runacuna aruyänanpä. Say junagcunacho shayämunqui aliyayta munarga. ¡Ama sábado jamay junagchöräga shayämunquisu!” 15Saymi Jesús nergan: “¡Ishcay cära runacuna! Sábado jamay junag captinpis ¿manacu töruyquicunata ashnuyquicunata pascarcur yacuseg gatiyanqui? 16Chunca puwag (18) watami cay warmita curcuyaycasir Satanás nacasish. Uywayquicunatapis sábado jamay junagcho sayno cuyapaycäyaptiquega ¿manacu cay Israel warmitapis cuyapashwan, sábado jamay junag caycaptinpis?” 17Sayno niptinmi chiquegnincuna pucayayparä pengacuyargan. Waquin runacunami isanga cushicuyargan say warmita aliyäsishganta ricar. 18Mastapis Jesús tincusiypa yachasir nergan: “Tayta Diospa ali wilacuynenga ñäbus murunömi caycan. Ñäbusta muruptin winamun ata cashganyag. Saymi pishgucunapis gueshuncunata rämancunacho rurayan. Say tacshala murulapita ñäbus winarcamur räman mashtacashgannömi Tayta Diospa ali wilacuynenga may-saymanpis chaycan.” 20Nircur Jesús caynöpis nergan: “Tayta Diospa ali wilacuynenga levadüranömi caycan. Tantata rurananpä warmi quimsa arröba jarinaman levadürata winaptenga mäsa shumagmi jacan. Ichicla levadüra mäsata jacasishgannömi Tayta Diosninsipa wilacuyninpis may-sayman changapä.” 22Saypita Jerusalenpa Jesús aywarmi marcacunapa y jalgacunapapis yachasiraycar päsargan. 23Saychömi juc runa taporgan: “Taytay, ¿walcaglacu salvacuyanga?” Saymi Jesús nergan: 24“Salvacuyänayquipäga quichqui puncupanörämi gloriaman yaycuyänayqui. Ascag yaycuyta munarpis walcaglami say puncupa yaycuyanga. 25Wayipa duëñun puncunta wichgacarcamuptin wagtacho quëdagcuna cayno nirmi tacacuyangapä: ‘Quichapaycalämay, taytay’ nir. Sayno gayacuyaptinmi pay nengapä: ‘Gamcunataga manami reguësu. ¿Pirä cacuyanquipis?’ 26Saymi niyangapä: ‘¿Imanirtä reguiyämanquisoga? Micurchä upurchä purergansi. Y marcäcunachöpis yachasergayquichä.’ 27Saymi yapay nengapä: ‘Gamcunataga manami reguësu. ¿Pirä cayanquipis? ¡Nogapita witicuyay, jusasapa runacuna!’ 28“Gloriaman mana yaycur, Abrahamta, Isaacta, Jacobta y Tayta Diosninsipa profëtancunatapis saycho caycagta ricayashpan segaypami wagayangapä. Fiyupa laquicurmi quiruntapis uchuyanga, yaycuyta mana puëdiyashpan. 29May-saypitapis shamog runacuna gloriaman yaycog cagmi isanga Tayta Diosninsi camarishgan micuyta cushishla micuyangapä. 30Cay pasacho mana ali ricash cagcunaga Tayta Diosninsi juzganan junag ali ricashmi cayangapä. Yachag-tucogcunami isanga say junag in ernuman gaycush cayangapä.” 31Sayman waquin fariseucuna chaycurmi Jesusta niyargan: “¡Caypita aywacuy! Herodismi wanusiyta yarpaycäshunqui.” 32Saymi Jesús nergan: “Say alguta wilay: ‘Juc ishcay junaglanashi supaycunata runacunapita Jesús gargonga y gueshyagcunatapis aliyäsenga. Saycunalawannashi ushanga lapan rurananpä cagcunata. 33Saypitanashi Jerusalenman aywanga wanusish cananpä. Diospa wilacognincuna Jerusalencho wanuyashgannöshi paypis, Diospa wilacognin cayninpa, Jerusalenchörä wanonga. 34Saypita Jesús nergan: “¡Jerusalén runacuna! ¿Imanirtä Tayta Diosninsipa profëtancunata y cachamushgan wilacogcunata naupapita-pasa wanuycäsiyanqui? Chipshancunata maman shuntarcur oglacognöpis gamcunata asca cutimi shuntayta munargä. Sayno munaptëpis gamcunaga manami munayashcanquisu shuntanäta. 35Saymi gamcunata Tayta Diosninsi manana sapäshuptiqui chiquishogniquicuna shamur marcayquitapis ushacäsiyangapä. Manami yapay ricayämanquipänasu: ‘¡Tayta Diosninsi cachamushgan runa caycarga shacalämuy, taytay!’ niyämashgayquiyag.”
Copyright
Learn More


text:
1Chashna chay runakuna sukaman allita Tata Diosta kreyishpa kawsaptinkuna akuychi paykunashina payta allita kreyishpa kawsaypachi. Kallpak runa ñawpayta munashpa mana suni llachapayukchu kallpan atipananpa allita kallpayta. Ñukanchikunapish akuychi tukuy uchanchikunata wanaypachi atipananchikunapa mana shaykushpa Tata Diosta kreyishpa kawsayta. 2Akuychi allita yuyaypachi Señorninchi Jesukristu kruspi pinkakuna layata sufrishpa wañushkanta. Payka pinkakuna layata sufrishpa wañunanta yachashpapish munarkanlla wañuyta. Yacharkan sufrishkanwasha sieluman rinanta Tatan Dioswan kushikushpa kawsak. Chayman rishpa Tatan Diospa tiyarinan alli ladunpi tiyarirkan. Kunanka yanapawanchisapa sufrishpanchikunapish payta allita kreyishpa kawsananchikunapa. 3Chayrayku yuyaychi uchasapa runakuna Jesukristuta sukaman sufrichishkankunata. Chayta yuyashpaykichi mana shaykushpa mana sampayashpa payta kreyishpa kawsaychi. 4Chashna payta kreyishpa kawsashpaykichi sukaman sinchikuykankichi ama uchallikunaykichipa. Sukaman sinchikushpaykichipish manara Jesukristushinarachu wañunaykichikaman sufrishkankichi. 5Ichará Tata Dios willashushkaykichita kunkashkankichi. Wambrankuna kaptikichi rimananpi willashunkichi: “Munanayni wambrayni, kanta kuyashpa kastigashpayni yachachiyki ashwan allita kawsanaykipa. Chashna kastigaptini allita kasuway. Yachachiptini ama llakishpa sampayaychu. 6Kanta kuyashpayni kastigashpa yachachiyki. Wambrayni kanaykipa chaskishkaynirayku kastigashkayki.” 7Tukuy runakuna wambrankunata kuyashpaka kastigashpa yachachinsapa. Chayrayku kankuna Tata Diospa wambrankuna kashpaykichi kastigashuptikichi kushikushpalla payllata kasuychi. 8Tata Dios tukuy wambrankunata kastigawashpanchikuna yachachiwanchisapa. Kankunata mana kastigashuptikichika mana deveraschu paypa wambrankuna kankichiman. 9Ñukanchikuna taksha wambrakuna kaptinchikuna tatanchikuna kastigawashpanchikuna yachachiwashkanchisapa. Chashna kastigawaptinchikuna kuyashpa kasushkanchisapa. ¿Manachu sielupi kawsak Tatanchi Diostaka ashwan allita kuyashpa kasunanchikuna tiyan paywan tantalla kawsananchikunapa? 10Suk tiempullapa kay allpapi tatanchikuna kikinkuna munanankunashina yachachiwashkanchisapa. Chaymanta Tatanchi Dios allininchipa yachachiwanchisapa payshina alli rurak kananchikunapa. 11Tata Dios kastigawaptinchikuna chay ratulla llakinchisapa. Chashna kastigawaptinchikuna yachakunchisapa kushikushpa ashwan allita rurashpa kawsayta. 12Suk wawkikichi panikichi sukaman shaykushpa manana Jesukristuta katiptinkuna paykunata animuchishpa yanapaychi. 13Allita rurashpa kuska ñantashina puriychi shaykudu wawkikichi panikichi katishushpaykichi ama uchallikushpa mitkakukshina urmanankunapa. 14Munaychi tukuy runamasikichiwan kushikushpa mana ayninakushpa kawsayta. Allita rurashpa Tata Diospa munananllata rurashpa kawsaychi. Mana paypa munananta rurashpa kawsashpaykichika mana payta kawankichichu. 15Chayrayku sukwan sukwan yanapanakuychi ama niman suk wawkikichi panikichi Tata Diosmanta ashunankunapa. Jesukristuta kreyikmasikichiwan piñanakushpa ayninakushpa kawsashpaykichi sapinmantapacha ayak likidu kaspikunashinami kankichi. Ayak likidu kaspishina kashpaykichi wawkikichi panikichi allita rurashpa kawsaykashkankunamanta sampayachinkichi. 16Ama chikan warmiwan chikan ullkuwan uchallikushpa kawsaychichu. Chaymanta ama ñawpa Esawshina yuyaychichu Tata Dios yanapanan mana alli kananta. Esawka mana nimatashina kawarkan piwi kaptin Tata Dios tukuy layapi yanapananta. Chayrayku wawkin Jakobota suk kallana mikunallapa Tata Dios yanapananpa willashkanta rantichirkan. 17Chaymanta aypa watakunawashan Esawpa Jakobopa tatankuna wañunayaykaptin Esawka munarkan Tata Diosta roygananpa payllata yanapananpa. Chayta munaptinpish tatanka manami almitirkanchu. Esaw sukaman llakishpa wakakuptinpish tatanka Tata Diosta roygarkan wambran Jakobollata tukuy layapi yanapananpa. 18Ñukanchikuna niman suk kuti ñawpa awilunchikunashinachu ninawan rawraykak Sinai urkuta ladunchashkanchisapa. Yana likidu puyukuna chay urkuta wichkarkan. Sukaman sinchita wayrashpa llipyashpa troynarkan. 19Mana nima chay urkumanta sinchita trompeta pukunanta uyarishkanchisapachu Tata Dios rimakuptin. Awilunchikuna chay trompeta pukunanta uyarishpankuna Moisesta roygarkansapa amana Tata Dios paykunata parlachinankunapa. 20Sukaman manchakurkansapa Tata Dios kamachikuptin: “Suk runa suk animal kay urkuta ladunchaptin pitapish kaptin ruminchashpaykichi lansawan tuksishpaykichi wañuchinaykichi tiyan.” 21Moises chay urkuta sukaman manchanapa layata kawashpa rimarkan: “Ñukapish manchakuywan sukaman chukchukuni.” 22Ñukanchikuna mana chashnachu manchakuywan kawsanchisapa. Mana tukuyniyuk Tata Diospa sielupi Jerusalen llaktanman Sion urkuman Tata Diosta kuyak waranka waranka angelkunaman riykanchisapa. 23Tata Diosta ñawpa kreyik runakunawan tantalla kawsak riykanchisapa. Paykunapa shutinkuna sielupi killkadu tiyan. Tata Dios tukuy runakunata willawashunchisapa allitachu manachu rurashkanchisapa nishpa. Riykanchisapa paywan sielupi kawsak. Riykanchisapa Tata Dios perdonashkan alli rurak runakunawan tantalla kawsak. 24Chay ñawpa Kayin wawkin Abelta wañuchishpa yawarninta ichachiptin Tata Dios kastigarkan. Jesukristu wañushpa yawarninta ichaptin Tata Dios uchanchikunamanta perdonawanchisapa. Jesukristu wañushkanrayku ñukanchikunawan mushuk ashwan alli paktuta rurarkan. Riykanchisapa paywan tantalla kawsak. 25Chayrayku akuychi yachachiwakninchi Jesukristuta allita kasushpa kawsaypachi. Chay ñawpa awilunchikuna alli yachachikuk runakunata mana kasushkankunarayku mana atiparkansapachu Tata Dios kastiganankunamanta kishpiyta. Ñukanchikunapish sielumanta shamuk yachachiwakninchi Jesukristuta mana kasushpanchikunaka manami atipashunchisapachu Tata Dios kastigawananchikunamanta kishpiyta. 26Ñawpa tiempu Sinai urkumanta Tata Dios rimashpa tukuy allpata kuyuchirkan. Chaymanta kunanka willawanchisapa: “Kashkan rimashpayni mana allpallatachu kuyuchisha. Sielutapish kuyuchisha.” 27Tata Dios chayta rimashpa yachachiwanchisapa tukuy kuyuchinapa laya rurashkanta kulluchinanta tukuy mana kuyuchinapa layalla kiparinanpa. 28Maypicha Tata Dios kamachikun chaypi mana nima kuyunkachu. Chayrayku akuychi payta sukaman tukuy shunku agradesishpa sirviypachi. Payta kuyashpa kushichiypachi. 29Tata Diosninchika rawraykak kulluchikuk ninashinami.
Copyright
Learn More


text:
1Nätan Jerusalenchru Jesusman yupachicugcunata yanapapäcunaypag chay ofrenda goturcayangaytaga gotupäcunqui Galacia ninganpa Jesusman yupachicug gotucagcunachru imanaypa gotupäcunanpagsi yachrachingänuymi. 2Chaura lapaysi gamcunaga lapan domingum imanuysi gänapäcungaypita aygatas raquipäcunqui ofrendata gotupäcunaypag. Jinarcurmi chaytaga shumag chrurapäcunqui chrurashala cayänanpag, noga chraramuptïrag mana chay golgueta goturcayänaypag. 3Nä gamcunacagman chraramurga gamcuna acrapäcungay runacunatam cachrashag Jerusalenta cartantinta, wacchru Jesusman yupachicug-mayinchicunapag, chay gotupäcungay golgueta apapäcunanpag. 4Jinacayta nogasi aywanärag ima captinga, aywashagmi paycunawan. 5Nätan gamcunaman aywamunäpagga naupataga aywashag Macedoniaparan. Chaypitaran chayman chrämushag. 6Chraramuptïga quizämi cashun unaylaragsi u quizämi cashag chaychru tamya wichan pasangancamaragsi. Chaypitachr yanapapäcamanqui aywanäcagta aywanäpag. 7Nätan cananga manam aywamuyta munächu ricapäcugniqui rätulapagga, antis aywamuyta munayä unaylarag gamcunawan cananchipagmi. Chaura Munayniyog Diosninchi munaptinga chaynuychri canga. 8Nätan cay Efeso marcachrüga cashag ‘Pentecostés’ ninganchi fiestacamaran. 9Caychrüga aliscam runacuna Jesuspita mayacuyta munarcayan. Chauraga ali willapataran willapäcushag mas achca runacuna Jesusman yupachicurcänanpag, chranin runacuna conträ sharcurcayaptinsi. 10Chayman Timoteo chraramuptinga ricayärilay alipa gamcunawan cushisha cananpag. Payga noga yupaymi rurayan Munayniyog Dios ninganta. 11Chauraga payta ama maygaysi ricapäcuychu manacag runapagga, antis ofrendaycunawan yanapayärilay ricamagnï aywamunanpag. Caychrüga payta shuyararcayä Jesusman yupachicug-mayinchicunawanmi. 12Nogaga Apolostas achca cutim “Aywalaynar” nirä, Jesusman yupachicug-mayinchicunawan parëju ricapäcugniqui aywamunanpag. Nätan payga raquicasha capäcuptiquim mana aywamuyta munarachu. Chaura payga mas guepamanragchri aywamunga. 13Nätan ima juchamansi mana ishquipäcunaypag mayag mayagla capäcuy. Chaynuyla Jesusman yupachicurcayar cawapäcuy. Diospa runancunanuy cawapäcuy, jinaman imanaypa ayganaypas Dioslata servipäcuy. 14Chaura ima-aygata rurapäcursi rurapäcuy cuyanacur. 15Jesusman yupachicug-mayïcuna, gamcunaga shumagmi musyarcayanqui chay Acaya ninganchru Estéfanas, jinaman paypa castancuna puntata ali willapata chrasquicurcanganta. Paycunaga chaypinpita-pacham Jesusman yupachicug-mayinchicunata tucuynaypa serviyälar cawarcayan. 16Chauraga gamcunas paycunanuysi cagcunataga cäsucurcanquimanmi. Nätan paycunanuysi yanapäcugcunataga, jinaman alisca uryagcunataga, lapantam cäsucurcanquiman. 17Jinaman nogaga aliscam cushirayä Estefanasta, Fortunatota, Acaicota nogata ricapäcamänanpag cayman cachrapäcamungaypita. Paycunaga aliscam yanaparcayäman, gamcunas aywarärimurga fijun yanapapäcamanquiman. 18Paycunaga gamcunata valorchächipäcushungaynuymi nogatas valorcharäriman. Chaynuy runacunata gamcunaga alisca alipam ricapäcunquiman. 19Asia ninganchru Jesusman yupachicugcunam salüduta aparcayächimushunqui. Chaynuytan Aquilawan Priscilas, jinaman paypa wayinchru Munayniyog Jesusman yupachicug gotucagcunas salüduta aparcayächimushunqui. 20Salüduta aparcayächimushunqui Jesusman yupachicugcuna lapalanmi. Gamcunas wamayasha runa tincugnuy lapaycuna jucniquis jucniquis cushisha saludänacurcay. 21Noga Pabloga quiquïmi maquïwan cay salüduta isquirbiyämü gamcunapag. 22Nätan pisi Munayniyogninchi Jesucristota mana cuyagga cachun lutan runapag ricasha. Payga nämi aywayämun. 23Chauraga Munayniyogninchi Jesucristo gamcunata cuyapälar yanapapäcushunqui ima-aygachrüsi. 24Nätan paypa runan capäcuptiquim nogaga lapaytas cuyarcayag, jinaman chaynuysi nircayag. Chaynuy cachun.
Copyright
Learn More


text:
1Salbacü Jesus Abrahampïtawan Davidpa milayninpïmi śhamun. Paypa awquilluncuna caycunam cala:
2Abrahampa chulinmi Isaac. 3Judäpa chulincunañatacmi Tamarćhu Fareswan, Zara. Farespa chulinñatacmi Esrom. 4Arampa chulinñatacmi Aminadab. 5Salmonpa walmin Rahabćhümi Booz chulin cala; Boozpañatacmi walmin Rutćhu Obed chulin. 6Isaïpa chulinñatacmi Israelpa puydï mandänin David. Mandacü Davidpa chulinñatacmi Salomon. Paypa mamanmi cañä Uriaspa walmin. 7Salomonpa chulinñatacmi Roboam. Roboampa chulinñatacmi Abias. 8Asap chulinñatacmi Josafat. 9Uziaspa chulinñatacmi Jotam. Jotampa chulinñatacmi Acaz. 10Ezequiaspa chulinñatacmi Manases. 11Josiaspa chulincunañatacmi Jeconiaswan lluy śhullcancuna. Chayćhümi Israel caśhtacunäta Babilonia malca prïsucta puśhaculcäla.
12Chayćhüñam Jeconiaspa chulin Salatiel cala. 13Zorobabelpa chulinñatacmi Abiud. 14Azorpa chulinñatacmi Sadoc. Sadocpa chulinñatacmi Aquim. 15Eliudpa chulinñatacmi Eleazar. 16Jacobpa chulinñatacmi José, Mariap wayapan. Mariap wawinñatacmi Caćhaśhan Salbacüca nipäcuśhan Jesus.
17Chayurá Abrahampïta aśhta mandacü Davidcamam pasala ćhunca tawayu awquillucuna. Chaynütacmi mandacü Davidpïta aśhta Israelta Babilonia apacuśhancama ćhunca tawayu awquilluncunatac pasala. Chaynütacmi chay apaśhancäpi aśhta Caćhaśhan Salbacü Jesus näsinancamapis ćhunca tawayu awquillucunatac pasala. 18Caćhaśha Salbacü Jesuspa näsishan caynümi cala: Mariam limaśha cala Joséwan cuscapäcunanpä. Manaläpis cuscayaptinmi Chuya Ispiritup munayninwan Maria patayüña licalila. 19Jinaptinmi José alli nuna cayninwan, Mariacta mana pin'ayman juluyta munal “Mana tantiachillal caćhaycüśhä” nil pinsayäla. 20Chaynüta pinsaśhtin chay tuta puñuyaptinmi Diospa caćhan anjilnin suyñuyninćhu licalilcamul nila: “Davidpa caśhtan José, limay-masiqui Mariawan cuscayta ama ishcayyaychu. Pay'a Chuya Ispiritup munayninwanmi patayu licalïsha cayan. 21Chay ishyacuśhan walaśhcätá ‘Jesusta’ śhutichanqui, nunacunäta juchanpi julüca captinmi” nil. 22Lluy caycuna pasala Diospa unay willacünin nishannümi: 23“Manalä wayapacta lisï wamla patayu licalilculmi walaśhta ishyacun'a. Paytam ‘Emanuel’ nipäcun'a” 24Ñä chay puñuśhancäpi José lichcälulmi Diospa anjilnin nishannuy Mariacta walminpä puśhacula. 25Caynu puśhaculpis manam cuscachu puñula, aśhta ishyacunancama. Ishyacüluptinñatacmi “Jesuswan” śhutichäla.
Copyright
Learn More


text:
1Chaura Diosman mana aläpa yupachicug-mayiquicunata, ama lutanpag ricapäcuychu. Paycunaga manaran ima ali u ima lutan cangantas shumaglaga tantiapäcunragchu. 2Waquin runa cayanmi lapanta ima-aygatas micugcuna. Nätan waquincuna mana aläpa Diosman yupachicugcunaga micapäcun verdüralatam. 3Chauraga chay lapan ima-aygatas micugcagga ama pengapapäcuychu verdürala micugcunata. Nätan verdürala micugsi ama pengapapäcuychu lapan ima-ayga micugtas. Gamcunaga ishcayniquis Diospa runanmi carcayanqui. 4Chaura gamga manam pisi canquichu, Diospa servigninta imatas niyänaypagga. Alita ruraptinsi u lutanta ruraptinsi Dioschri nä imanäcuytas musyacun. Nätan Tayta Diosga munayniyogmi paycunata mas yupachicugmancama muyuchinanpag. 5Nätan waquincunaga “Cay junagmi mas välin waquin junagcunapitaga” nipäcunmi. Nätan waquincunaga “Lapan junagsi chaynuylam välin” nipäcunmi. Nätan runaga lapan shongonpa ima junagchrüsi Diosta servichun. Chayga nä gamcunapitam. 6Chaura pisi “Cay junagmi mas välig” nigga, chay junagchru Diosta alawächun. Nätan imata micugsi micun Diosta “Gracias” nircurmi. Chaura micugsi mana micugsi Munayniyog Diostam “Gracias” nicurcan. 7Manam mayganchis cawanchi quiquinchi munarchu ni wanunchis manam quiquinchi munarchu. 8Chaura cawanchis wanunchis Tayta Dios munaptinmi. Chaymi cawarsi wanursi Munayniyog Diospa canchi. 9Chaura Cristoga wanuras cawacämuras chay wanushacunapas cawayagcunapas Munayniyog Diosnin cananpagmi. 10Chaura gamga, manam Jesusman yupachicug-mayiquipita lutanta rimanquimanchu ni manatan manacagpagsi ricanquimanchu. Lapanchis juc junagchrüga Diospa naupanmanmi chräshun pay juchanchita taripämänanchipag. 11Chaypitaga isquirbishachrüsi cay niyanmi: “Noga Munayniyog Diosga cawayämi. Nogapa naupanchrüga lapan casta runam gongorpacurcanga jinaman lapanmi ‘Payga Diosmi’ nipäcamanga” ninmi. 12Chaura lapanchisi imanuy cawanganchitas quiquinchim nishun Diostaga. 13Chauraga ama jucninchis jucninchis lutan ruragpag ricanacushunchu, antis gamcunaga Diosman yupachicug-mayiquicunata ama juc mitcachignuysi lutanta rurachipäcuychu. 14Nogaga Munayniyog Jesusman yupachicug car, musyayämi chay micuycuna mana juchäcachicug canganta. Nätan pisi “Chay micuyta micururga juchäcurushagchri” nigpagga cayan juchäcachicugmi. 15Chaura chay micungaycunapita Jesusman yupachicug-mayiqui piñäcuptinga, ama micuychu ricayäshuptiquiga paypa naupanchru. Nätan ricayäshuptiqui micurga musyachicuyanqui mana cuyacug cangaytam. Chay micungay achäquitag Jesusman yupachicuyta dëjarunman ichaga, paycuna raygosi Cristoga wanurayanmi. 16Chaura amanar chay ali rurayangayta lutanpag ricachiychu. 17Chaura Diospa munayninchru cawag runaga manam canchi imacunatas micunganchipachu u upyanganchipachu. Antis alila rurag canganchipam, jinaman Santu Espiritupa munayninwan shumagla, cushishala cawanganchipam. 18Pisi chaynuy Cristopa naupanchru ali cawagga Tayta Diospitas jinaman runacunapitas cayan ali runapag ricasham. 19Chaynuy niyä imanaypanuysi yanapänacur lapaycunas shumagla cawapäcunaypagmi, jinaman Cristoman mas yupachicurcänaypagmi. 20Ama chay runacunachru Dios ali rurayanganta manacagman muyuchipäcuychu chay imas micuyangaywan. Lapan micuysi nogapitaga cayan alilam. Lutanga cayan imatas micunganchipa Jesusman yupachicuyta dëjapäcuptinmi. 21Chaynuy captinga antis pay ricayämashaga amam micuchwanchu diosnincunapag ofrendapäcungan aychatas ni manatan upyachwanchu vïnutas ni rurachwanpishchu imatasi, pay lutanpag ricangancagtaga mana juchäcunanpag. 22Chaura “Cayga alim u lutanmi” ningaysi cachun quiquilaypag. Nätan cushisham canga pisi “Cay rurayangäwanga manam juchäcüchu” nigga. 23Nätan pisi “Juchäcurushagchri” niyanganta micururga juchäcurunmi, chay “Juchäcurushagchri” niyar micurur. Chaymi “Cayta micurga juchäcurushagchri” nirga ama micuchwanchu imatas.
Copyright
Learn More


text:
P'unchaw
Huk p'unchaw, p'unchawnintin nisqaqa (chanka runasimipi: punchaw, Qusqu-Qullawpi: p'unchay, kichwapi: punlla icha puncha, wankapi: pun, anqash rimaypi: hunaq) 24 ura icha pacha nisqayuqmi, uras nisqapi yupana. Huk chawpi tutamanta qhipaqnin chawpi tutakamaqa huk p'unchaw tupum.
Inti k'anchachkaptin, inti lluqsiymanta inti yaykuykama pachataqa p'unchaw ninchikmi. Manataq inti k'anchaptin, inti yaykuymanta inti lluqsiykama, tuta ninchik. P'unchawpa qallariynintaqa paqarin, puchukaynintaqa ch'isi ninchikmi.
Chawpi p'unchawpiqa inti lliw pachamanta aswan hanaqpim k'anchan, urinpi kachkaspa. Chaymanta ch'isikama pachataqa inti t'iksuy nichikmi.
Huk wataqa 365 (kimsa pachak suqta chunka pichqayuq), tawa p'atmayuq p'unchawniyuq.
Qanchis p'unchawtaqa simana ninchik. Huk simanapiqa kaymi p'unchawkuna:
- Killachaw (Killa P'unchay, kichwapi: awaki puncha)
- Atipachaw icha Atichaw (Ati P'unchay, kichwapi: wanra puncha)
- Quyllurchaw (Quyllur P'unchay, kichwapi: chillay puncha)
- Illapachaw (Illa P'unchay, kichwapi: kulla puncha)
- Ch'askachaw (Ch'aska P'unchay, kichwapi: chashka puncha, chaska puncha)
- K'uychichaw (K'uychi P'unchay, kichwapi: wacha puncha, wakma puncha)
- Intichaw (Inti P'unchay, kichwapi: inti puncha)


text:
1Ñuka Santiago, Tata Diospa Señorninchi Jesukristupa mandunpi kawsani. Kankuna judiyu aylluynikuna kaptikichi rimachiykichi. Maypipish chaypi chaypi kawsaykaptikichi ñuka kay kartata killkaykaykichi. 2Munanayni wawkinikuna, paninikuna, kankuna ima layatapish sufrishpaykichi kushikushpalla kawsanaykichi tiyan. 3Yachankichi sufriptikichi Tata Dios kawachishunaykichita allitachu manachu payta tukuy shunku kreyiykankichi nishpa. Chashna sufrishpaykichi yachakunkichi sinchikushpa allita Tata Diosta kasushpa kawsayta. 4Sufrishpaykichipish payllata tukuy shunku kreyishpa kawsaychi ama nima illashunaykichipa. Tata Diosta kreyishpa kawsashpaykichi alli yachak alli rurak runakuna kankichi. 5Ichara kankuna mana yachankichimanchu allita rurashpa kawsayta. Mana allita yachashpaykichika Tata Diosta roygaychi yachachishunaykichipa. Payta roygaptikichi kushikushpa yachachishunkichi. Payka mana piñakushpa mana michakushpa allita yanapashunkichi. 6Tata Diosta mañashpaykichi tukuy shunku payta kreyishpa mañaychi. Ama rimaychichu ¿Tata Dios yanapawankachu manachu? nishpa. Chashna rimashpaykichika iden wayra chayta chayta yakuta kuyuchinanshina kankichi. 7Mana tukuy shunku Tata Diosta kreyiptikichika payka manami yanapashunkichichu. 8Sukta sukta mana kuskata yuyaykushpaykichi chikan chikanta rurankichi. 9Kankunapa mana aypa kullki tiyashuptikichipish kushikushpalla kawsanaykichi tiyan Tata Dios kuyashuptikichi. 10Tukuy kullkiyuk runakuna chakik kiwa sisakunashina wañunkasapa. Chayrayku Tata Dios paykunata kullkinkunata kichuptinkunapish kushikushpalla kawsanankuna tiyan. 11Rupay sinchita nanaptin kiwakuna chakin. Sisakuna urmashpa usun. Chay usuk sisakunashina kullkiyuk runakuna negosyunta ruraykaptinkuna raslla wañunkasapa. 12Mana allita rurayta munashpanchikunapish ama chaytaka ruraypachichu. Chashna mana rurashpa Tata Diosllata kasushpa kawsaptinchikuna sukaman kushichiwanchisapa. Willawashkanchisapa payta kuyaptinchikuna kushichiwashpanchikuna suk koronata premyunchikunatashina kuwananchikunata. Chay koronata kuwaptinchikuna paywan tantalla kawsashunchisapa. 13Mana allikunata munashpanchikuna rurayta ama rimaypachichu: “Tata Dios ñukata yuyachiwashka mana allikunata ruranaynipa.” Tata Dioska tukuy laya allillata ruran. Manami niman suk mana allikunata yuyanchu rurayta. Chayrayku nima ñukanchikunata yuyachiwanchisapachu mana alli ruranata rurananchikunapa. 14Kikinchikunalla yuyayninchikunamanta yuyanchisapa mana allikunata rurayta. 15Chay mana alli yuyayninchikunata rurashpa uchallikunchisapa. Chaymanta sukaman uchallikushpa kawsashpanchikuna wañunanchikuna tiyan. 16Munanayni wawkinikuna, paninikuna, ama kikikichi llullachinakuychichu. 17Tata Diosmi tukuy alli tiyawakninchikunata kuwashkanchisapa. Paymanta tukuy laya alli shamun. Tata Dios intita killata luserukunata rurarkan. Payka manami nima chikan layachu tukun. Rikchak laya allillatami ruran. 18Chayrayku Tata Dios kikin munashpa rimananta yachachiwashpanchikuna yanapawanchisapa mushuk layata kawsayta. Yachachiwanchisapa ñukanchikuna tukuy rurashkankunamanta ashwan munadu wambrankuna kananchikunata. 19Munanayni wawkinikuna, paninikuna, Tata Diospa munadu wambrankuna kashpaykichi munaychi paypa rimananta allita kasuyta. Chay rimanata manara allita kasushpaykichira amara chayta yachachikuychirachu. Ama kunanlla rabyaychichu. 20Kunanlla piñakushpaykichi mana Tata Diospa munanantachu ruraykankichi. 21Chayrayku tukuy ñawpa mana alli rurashkaykichita sakishpa amana chayta kashkan rurashpa kawsaychinachu. Kushikushpalla Tata Dios yachachishushkaykichita allita uyarishpa chaskiychi. Chayta allita chaskiptikichi Tata Dios uchaykichimanta salvashunkichi. 22Ama Tata Diospa rimananta rinrikichillawan uyariychichu. Tata Diospa rimananta allita kasushpa kawsanaykichi tiyan. Mana kasushpaykichika kikikichilla llullachinakunkichi. 23Tata Diospa rimananka espejushinami. Ñukanchikuna Tata Diospa rimananta mana kasushpanchikuna espejupi kawanakuk runakunashina kanchisapa. 24Espejupi kawanakushkanchikunawasha kunkanchisapa ima layami kanchisapa nishpa. 25Tata Diospa alli kamachiwananchikunata allita yuyashpa allita kasushpa mana kunkashpa kawsananchikuna tiyan. Chay kamachiwananchikunata kasuptinchikuna Tata Dios yanapawanchisapa amana kikinchikunallapa munananchikunata rurashpa kawsananchikunapa. Chaypina sukaman kushikuypuru kawsashunchisapa. 26Ichara kankuna rimankichiman: “Ñuka Tata Diosta allita kasushpa kawsaykani.” Chashna rimashpaykichipish mana shimikichita mediyta yachashpaykichika kikikichilla llullachinakunkichi. Manami Tata Diostachu kushichiykankichi. 27Ñukanchikuna tukuy shunku Tata Diosta kushichinayashpa sufriykak viyudakunata wakchakunata yanapananchikuna tiyan. Chaymanta mana kawsashunchisapachu mana alli rurak runakunashina.
Copyright
Learn More


text:
Apuyaya
Apuyaya nisqaqa (kastilla simipi: Dios, latin simipi: Deus, grigu simipi: Θeός) hatun kamaq, tukuy imappas tukuy runappas tukuy pachappas ruraqnin niyta munan. Iñiq runaqa dyusninta icha dyusninkunata yupaychanmi.
Huk iñiykunapiqa achka dyus kaykunatam yupaychanku, ahinataq ñawpa Grigukuna (grigu dyuskunata), Romanukuna (romanu dyuskunata), Mishikakuna (mishika dyuskunata), Inkakuna (Tawantinsuyu iñiy) ima. Chay iñiykunataqa achka apu iñiy (politheïsmos) ninchikmi.
Huktaq iñiykunapi hukllam Dyusta yupaychanku, ahinataqmi hudyukuna, kristiyanukuna, muslimkunapas. Chay iñiykunatataq huklla apu iñiy (monotheïsmos) ninchikmi.
Kristiyanu iñiypiqa huklla Dyusmi kaspa, chay Dyusqa kimsantin hinam:
- Yaya Dyusqa hanaq pachapi kamaqmi.
- Jesu Kristuqa Dyuspa churinmi. Iñiqnin runakunata huchankumanta qispichinapaq, hanaq pachapi wiñay kawsanankupaq kikinpa kawsanta Kruspi qurqan.
- Ch'uya Ispirituqa (Ispiritu Santu) iñiq runakunata pusanmi.
Kristiyanu Dyusmantaqa iñiymantapas Dyuspa Simin Qillqam willakun.


text:
1Chay tiempopin karqanku: Amrafel Sinarpi rey, Arioc Elasarpi rey, Quedorlaomer Elampi rey, Tidaltaq Goimpi rey. 2Paykunan maqanakurqan Sodoma rey Bera contra, Gomorra rey Birsa contra, Adma rey Sinab contra, Zeboim rey Zemeber contra, Bela rey contrapiwan. (Bela llaqtan Zoar nisqallataq). 3Chay phisqantinmi Sidim wayq'opi huñukurqanku. (Chaypin Kachi Qocha kashan). 4Chaykunan chunka iskayniyoq wataña Quedorlaomerta servisqaku, chunka kinsayoq watapitaq ichaqa pay contra hatarisqaku. 5Chaymi chunka tawayoq watapi Quedorlaomerqa hamurqan, hinallataq paywan kashaq reykunapas. Hinaspan Astarot Karnaimpi atiparqanku Refaim runakunata, Ham llaqtapitaq Zuz runakunata, Save-quiriataimpitaq Em runakunata, 6Seir orqopitaq Hor runakunata, paykunatan ch'inneq qaylla El-Parán llaqtakama qatirqanku. 7Kutimpuspataq hamurqanku En-mispat llaqtaman (chaymi Cades nisqallataq), hinaspan Amalec runakunaq lliw suyunta atiparqanku, hinallataq Hazezon-tamarpi tiyaq Amor runakunatapas. 8Chaymi lloqsimurqanku Sodoma rey, Gomorra rey, Adma rey, Zeboim rey, Bela reypiwan, hinaspan Sidim wayq'opi maqanakurqanku, 9Elam rey Quedorlaomer contra, Goim rey Tidal contra, Sinar rey Amrafel contra, Elasar rey Arioc contrapiwan. Phisqa rey tawa rey contra. 10Sidim wayq'otaq kasharqan brea p'uytu-p'uytullaña, chaymi Sodoma Gomorra reykunaqa ayqespanku chaykunaman urmaykurqanku, kinsataq orqokunaman ayqerqanku. 11Hinan atipaqkunaqa Sodomapi Gomorrapi tukuy kaqta tukuy mikhunatapas aparikuspa ripurqanku. 12Abrampa sobrinon Sodomapi tiyaq Lot-tapas apallarqankutaq tukuy kaqnintinta. 13Huk runataq ichaqa ayqemuspa Hebreo runa Abramman willarqan. Abramqa tiyarqan Amor runa Mamreq encina sach'ankuna qayllapin, chay Mamren wawqen Escolwan Anerpiwan Abramwan hukllachasqa kasqaku. 14Abramtaq sobrinon preso apasqa kasqanta uyarispa, wasinpi naceq confianza kamachinkunata wakichirqan, kinsa pachak chunka pusaqniyoqta, hinaspan chay tawa reykunata Dankama qatirqan. 15Abrammi kamachinkunantin tuta rakinakurqanku, hinaspan tawantin reykunata atiparqanku, Damasco llaqtaq wichayninpi kaq Hobakamataq chay reykunata qatirqanku. 16Hinaspan imaymana kaqkunata qechukampurqan, hinallataq sobrinon Lot-tapas kaqnintinta, warmikunatapas runakunatapas kutichimpurqan. 17Sodoma reymi Abramta chaskiq lloqsirqan “Rey Wayq'o” nisqa Save wayq'oman, Quedorlaomerta paywan kaq reykunatawan atipamusqanmanta kutimpushaqtin. 18Ancha hatun Diospa sacerdoten Salem rey Melquesedectaq t'antata vinotawan Abramman haywarqan. 19Hinaspan payta samincharqan: –Hanaq pachata kay pachatawan kamaq Ancha hatun Diosmi saminchasunki, 20awqaykikunata hap'iykachiqniyki Ancha hatun Diosqa yupaychasqa kachun, nispa. Abramtaq tukuymanta diezmota payman qorqan. 21Sodoma reytaq Abramta nirqan: –Runakunata qoway, qhapaq kaykunataqa qan hap'ikapuy, nispa. 22Abramtaq ichaqa Sodoma reyta nirqan: –Hanaq pachata kay pachatawan kamaq Ancha hatun Señor Diosmanmi rimarirqani, 23huk q'aytutapas usut'a watutapas, imaykitapas mana chaskikunaypaq, paqtan niwaq: Ñoqan Abramtaqa qhapaqyachini, nispa. 24Manan imatapas munanichu, aswanpas kay waynakunaq mikhusqallantan. Ñoqawan riq Aner, Escol, Mamre qharikuna ichaqa tupaqninkuta chaskikuchunku, nispa.
Copyright
Learn More